அதிரடிக்காரன்: முகமூடி - செம்ம காமெடி சார் நீங்க!!!

முகமூடி - செம்ம காமெடி சார் நீங்க
முகமூடி - செம்ம காமெடி சார் நீங்க
நான் தான் அப்பவே சொன்னேனேங்க.. இந்த ஆள நம்பாதீங்க நம்பாதீங்க... இவரு ஒரு டுபாகூருன்னு... இப்ப கடைசியா வேலைய காட்டிட்டாரா நானும் இதுவரைக்கும் பல கேவலமான படங்களை பாத்துருக்கேன். ஆனா இப்படி ஒரு படத்த.... never. இந்த லட்சணத்துல இந்தாளுக்கு வாய் கிழியிற மாதிரி பேச்சு மட்டும் கொறையவே இல்லை. நேத்தி வரைக்கும் "நீ பாத்த படு கேவலமான என்னப்பா நானும் இதுவரைக்கும் பல கேவலமான படங்களை பாத்துருக்கேன். ஆனா இப்படி ஒரு படத்த.... never. இந்த லட்சணத்துல இந்தாளுக்கு வாய் கிழியிற மாதிரி பேச்சு மட்டும் கொறையவே இல்லை. நேத்தி வரைக்கும் "நீ பாத்த படு கேவலமான என்னப்பா " எண்ட யாராச்சும் கேட்டா பொறி, அஸ்தமனம், முரட்டுக்காளை ன்னு தான் சொல்லிக்கிட்டு இருந்தேன். ஆனா அனைத்தையும் தாண்டி முன்னாடி வந்துருச்சி இந்த முகமூடி.
வழக்கமா கொரியா படம் உகாண்டா படம் ரவாண்டா படங்கள்லருந்து தான சார் அடிப்பீங்க.. அப்புடி அடிச்சாலும் எதோ தியேட்டர்ல உக்கார்ர மாதிரிதான எடுத்துத்துக்கிட்டு இருந்தீங்க. இப்ப ஏன் சார் திடீர்னு இங்லீஷ் படத்துக்கு அலேக்க ஜம்ப் அடிச்சிட்டீங்க ஓ... இதுக்கு பேருதான் மொதல்ல வில்லனா பண்ணிட்டு படிப்படியா ஹீரோவா பண்றதா... நாங்க நல்லா பண்றமோ இல்லையோ நீங்க நல்லா பண்றீங்க சார். இப்புடியே இன்னும் நாலு படம் எடுத்து ஊருக்குள்ள விட்டீங்கன்னா, நம்மாளுகளுக்கு படம் பாக்குற எண்ணமே சுத்தமா அத்துப்போயிரும்.
சரி அப்புடி என்னதான் இந்த படத்துல இவரு எடுத்துருக்காருன்னு பாப்போம். இந்தாளுக்கு வழக்கமா மாட்டுற மாதிரி கொரியன் படம் எதுவும் கிடைக்கல. சரி பேட்மேனயே ஆட்டைய போட்டுடலாம்னு ஆரம்பிச்சிட்டாரு. நம்மாளுக ஒரு சீன எங்கயாவது ஆட்டைய போட்டாலே ஒண்ணுக்கு போற அளவு Facebook la போட்டு அடிப்பாய்ங்க... மொத்த படத்தையும் சுட்டா மோஷன் போற அளவு அடிப்பாய்ங்களேன்னு இவரே சொந்தமா முயற்சி பண்ணி பேட்மேன் சீரிஸ்ல உள்ள கேரக்டர்களை எல்லாம் தமிழ்படுத்திருக்காரு. (சொந்தமா- நோட் திஸ் பாய்ண்ட் யுவர் ஹானர். இப்பவே புரிச்ஞ்சிருக்கும் உங்களுக்கு எப்புடி இருந்துருக்கும்னு)
மூஞ்சில மாஸ்க்க போட்டுகிட்டு வீடுவீடா கொள்ளையடிச்சிட்டு பாக்குறவிங்களையெல்லாம் கொலைபண்ற ஒரு கும்பல். ஏன் வீட்டுல கொள்ளை அடிக்கிறாங்களா அட என்னப்பா நீங்க... ஜோக்கர் ரேஞ்சுக்கு அவர் பெரிய பேங்குல கொள்ளை அடிக்கிறாரு. நம்ம தமிழ்நாட்டு ரேஞ்சுக்கு வீட்டுல தான கொள்ளையடிக்க முடியும். புரியல... யாருக்கும் தெரியாத மாதிரி அந்த சீன்கள தமிழ்ப் படுத்தியிருக்காராமா...வழக்கம்போல ஊர சுத்திகிட்டு சும்மா திரியிறவரு ஜீவா (லீ). அவரு ஒரு மாஸ்டர்கிட்ட கும்பூ கத்துக்குறாரு. என்னது குஷ்பூவ எப்புடி கத்துக்க முடியுமா அட என்னப்பா நீங்க... ஜோக்கர் ரேஞ்சுக்கு அவர் பெரிய பேங்குல கொள்ளை அடிக்கிறாரு. நம்ம தமிழ்நாட்டு ரேஞ்சுக்கு வீட்டுல தான கொள்ளையடிக்க முடியும். புரியல... யாருக்கும் தெரியாத மாதிரி அந்த சீன்கள தமிழ்ப் படுத்தியிருக்காராமா...வழக்கம்போல ஊர சுத்திகிட்டு சும்மா திரியிறவரு ஜீவா (லீ). அவரு ஒரு மாஸ்டர்கிட்ட கும்பூ கத்துக்குறாரு. என்னது குஷ்பூவ எப்புடி கத்துக்க முடியுமா யோவ் அது கும்ஃபூ யா... அத கத்துக்குடுக்குற நம்ம செல்வா மாஸ்டர பாக்கனுமே... "பாஸ்.. சுகர் மாத்திரைய வீட்டுலயே வச்சிட்டு வந்துட்டேன்" ன்னு தளபதி தினேஷ் சொல்ற டயலாக் இவருக்கு தான் கரெக்டா பொருந்தும். சற்று டொம்மையான மாஸ்டரா இருக்காரு.
அதேமாதிரி இன்னொரு கும்பூ மாஸ்டர் இருக்காரு... அவருதான் நம்ம நரேன். டார்க் நைட்ல வர்ற ஜோக்கர் கேரக்டர திறம்பட தமிழ்ல செஞ்சிருக்கவரு இவருதான். வக்காளி இந்த கண்றாவியயெல்லாம் பாக்க வேணாம்னு அந்தாளு முன்னாடியே போய் சேந்துட்டாரு போலருக்கு. அப்புறம் கமிஷ்னர் GORDAN ah நடிச்சிருக்கவரு நம்ம நாசர். இவர பாக்கதான் படத்துல பாவமா இருக்கு. நேத்து நடிக்கவந்த ஒருத்தன இவருக்கு சீனியர் ஆபீசரா போட்டு இவர அந்தாளுக்கிட்ட திட்டு வாங்குறமாதிரி நெறைய சீன் எடுத்துருக்காய்ங்க கருமம்.
அப்புறம் படத்துல ஹீரோயின்னு ஒண்ணு அப்பப்ப வந்துட்டு போவுதுங்க. இதுக்கு இண்ட்ரோ சீன் எடுத்துருப்பாய்ங்க பாருங்க. மொதல்ல பாத்தா மொகத்த காட்டாம வேறு எத எதயோ காமிச்சி பில்ட் அப் குடுத்துட்டு ரெண்டு சீன் கழிச்சி மூஞ்ச காமிச்சாய்ங்க பாருங்க... "அய்யோ ஆத்தா பல்லு ஏண்ணே அப்புடி இருக்கு" ன்னு என் பக்கத்துல உள்ளவரு மயங்கியே விழுந்துட்டாரு. அந்த மொகரைய காமிக்காமயே இருந்துருக்கலாம்.
ஓவ்வொரு கேரக்டரும் ரொம்ப செயற்கை தனமா இருக்கு. உதாரணமா ஜீவாவோட தாத்தா ஒரு அந்த காலத்து எலெக்ட்ரானிக்ஸ் எஞ்ஜினர் போல... எப்ப பாத்தாலும் வீட்டு மாடில எதோ ஒரு PCB போர்டுல எதயோ பத்தவச்சமாணியமாவே இருக்காரு. (அநேகமா பேட்மேன்ல வர்ற Mr,Fox சோட தமிழ் கேரக்டர் போலருக்கு இவரு) அப்புறம் அதேவீட்டுல வித்யாசமான துணிங்கள்ளாம் டிசைன் பண்ற ஒருத்தர் இருக்கரு. புரிஞ்சிருக்குமே... அவருதான் ஜீவாவுக்கு அந்த "அருமையான" பேட்மேன் ட்ரஸ்ஸ தச்சி தர்றாரு. என்னது தையக்கூலி எவ்வளவா என்னங்க ஒரே வீட்டுல இருந்துகிட்டு இதுக்கெல்லாம் காசு கேப்பாரா...
ஜீவாவ ஒரு சூப்பர் மேனா கதைக்குள்ள கொண்டுவர்றதுக்கு இந்த ஆளு கண்டமேனிக்கு உள்ள உக்காரமுடியாத மாதிரி என்னென்ன சீனோ எழுதிருக்காரு. ஒரு சீன்ல ஜீவா, கந்தசாமில வடிவேலு சேவல் வேஷம் போட்டு போற மாதிரியே ஒரு கெட் அப் போட்டுக்கிட்டு "அந்த சூப்பர்" ஃபிகர மடக்குறதுக்காக அது வீட்டுக்கு போய் குட்டிக்கரணம்லாம் அடிச்சி காட்ட அங்கருக்க ஒரு சின்ன கொழந்த "உங்க பேர் என்ன அங்கிள்" ன்னு கேக்குது அதுக்கு இவரு என் பேரு "முகமூடி" ங்கறாரு. அதுக்கப்புறம் படம் ஃபுல்லா இவர எல்லாரும் "முகமூடி" ன்னு தான் கூப்புடுறாங்க. "முகமூடி அங்கிள் வந்துட்டாரு" "முகமூடி திருடன புடிச்சிக்குடுத்துட்டாரு" "முகமூடி தான் எங்கள காப்பத்தனும்" இப்புடியெல்லாம் பேசிகிட்டு இருக்காய்ங்க. கண்றாவி கேக்கவே எவ்வள கடுப்பா இருக்கு.
படம் ஆரம்பிச்ச் கொஞ்ச நேரதுலருந்தே படத்த காமெடி படமாதான் எல்லாரும் பாத்துகிட்டு இருந்தாய்ங்க. இதுல செல்வாவுக்கு ஒரு ஃப்ளாஷ்பேக்... "இருவது வருஷத்துக்கு முன்னால..." ன்னு ஆரம்பிச்சி 10 நிமிஷம் ஃப்ளாஷ்பேக் சொல்லி முடிக்க, நமக்கு என்ன தோணும்னா "ஃப்ளாஷ்பேக் ஒண்ணும் அவ்வளவு வெயிட்டா இல்லையேப்பா"ன்னு தான். அதவிட ஒரு கொடூர காமெடி, செல்வா ஜீவாகிட்ட "லீ.. நா இன்னும் உனக்கு கும்ஃபூல ஒரே ஒரு form தான் சொல்லிக்கொடுக்கல.. அதயும் கத்துத் தரேன்னு சொல்லி மெட்ரே ரயில் கட்ட கொண்டு வந்த ஒரு க்ரேன் உச்சில ஏறி நின்னுகிட்டு லொல்லுசபா மனோகர் மாதிரி கைய முன்னாடி பின்னாடி ஆட்டிக்கிட்டு என்னமோ பண்ணிகிட்டு இருக்காரு. டேய் இதுக்கு பேருதான் அந்த யாருக்கும் தெரியாத கும்ஃபூ form ah... இந்த கருமத்த கீழ நின்னே சொல்லித்தரவேண்டியதான.. தவறி விழுந்தீங்கண்னா மண்டை செதறிப் போயிருமேடா...
அதவிட செம காமெடி இவரு க்ரேன்மேல ஏறி சொல்லிக்கொடுத்த அந்த ஸ்பெஷல் form ah வச்சிதான் நம்ம முகமூடி, வில்லன் நரேன கடைசில கொல்லுவார்னா பாத்துக்குங்களேன். க்ளைமாக்ஸ்ல நரேன் ஒரு பர்ஃபார்மண்ஸ் பண்ணுவாரு பாருங்க... "சூப்பர்மேன், ஸ்பைடர்மேன், பேட்மேன் இப்ப முகமூடியா... "அப்புடின்னு ஒரு டயலாக்க வாந்தி வர்றமாதிரி ஒரு ஸ்லாங்க்ல பேசிக் கொன்னுடுவான்.
படத்துல நல்லாருக்குன்னு சொல்ற மாதிரி உள்ள ஒரே விஷயம் BGM தான். செமயா இருக்கு. எங்கருந்து அடிச்சாய்ங்கன்னு தான் தெரியல. அப்புறம் பாட்டபத்தி சொல்லனும்னா "நாட்டுல நம்ம வீட்டுல" பாட்டுக்கும் அஞ்சாதே "கண்ணதாசன் காரக்குடி" பாட்டுக்கும் ட்யூன்லயோ இல்ல கொரியோ க்ராஃபிலயோ ஆறு வித்யாசம் கண்டு புடிக்கிறவங்களுக்கு ஆஸ்கரே குடுக்கலாம். அப்புறம் "வாயமூடி சும்மா இருடா" பாட்டும் அவரோட மொத படத்துல வந்த "என்ன ஆச்சுடா... ஏது ஆச்சுடா" மாதிரியே இருக்கு.
ஜீவாவும் சரி நரேனும் சரி... செம ஃபிட்டா இருக்காங்க. ஆனா என்ன பண்றது இப்புடி ஒரு படத்துல நடிச்சிபுட்டாய்ங்களே.. இந்த கொடுமையில இந்த படத்துக்கு மூணு பார்ட் எடுக்கலாம் நாலு பார்ட் எடுக்கலாம்னு மிஸ்கினுக்கு பேச்சு வேற... மிஸ்டர் மொன்னை...மொதல்ல ஒரு பார்ட்ட ஒழுங்கா எடுங்க.
இவ்வளவு சொல்லியும் சில பேரு என்ன பண்ணுவீங்க.."உங்களுக்கு மிஸ்கினின் கலைபார்வையை ரசிக்க முடியவில்லை. உங்களுக்கெல்லாம் 5 பாட்டு 4 ஃபைட்டு இருந்தாதான் படம் நல்லா இருக்குன்னு சொல்லுவீங்கன்னு" எனக்கே கமெண்ட் போட்டுட்டு போய் இந்த படத்த பாத்தே தீருவேன்னு அடம் புடிப்பீங்க. உங்க விதிய யாரால மாத்த முடியும். ம்ம்ம்ம்... கிளம்புங்கள்
படம் பாத்துட்டு மிஸ்கின் மேல கொலைவெறியா இருக்கவிங்க இதயும் படிக்கலாம்.
மிஷ்கின் என்னும் உலகமகா டைரடக்கர்
பதிவுகளை இலவசமாக ஈமெயிலில் பெற
Labels: சினிமா, நகைச்சுவை, ரவுசு, விமர்சனம்
உங்களுடைய பதிவுகள் இலங்கைத்தமிழர்கள் பலரை சென்றடைய கூகிள்சிறி திரட்டியில்(http://www.googlesri.com/) இணையுங்கள். உங்கள் பதிவுகளை சுலபமாக கூகிள்சிறி திரட்டியில் நிர்வாகியாவதன் மூலம் இணைக்கலாம். உங்கள் மின்னஞ்சல் முகவரியை rss4sk@gmail.com என்ற மின்னஞ்சல் முகவரிக்கு மின்னஞ்சல் செய்து நிர்வாகியாகுங்கள். கூகிள்சிறியில் சேர்க்கப்படும் பதிவுகள் தன்னியக்கமுறையில் டிவிட்டர்,பேஸ்புக்,லிங்டின் போன்ற சமூக தளங்களில் பிரசுரமாகி அதிக வாசகர்களை சென்றடையும்.
மச்சி நான் படம் நேத்தே பார்த்துட்டேன் இடைவேளை வரை ஓகே அதுக்கு அப்புறம் தான் போர இருக்கு ஒரு தடவ பாக்கலாம் உன் விமர்சனம் படம் பார்த்தப்ப விட விமர்சனம் படிச்சப்ப காமெடி யா இருந்ச்சு
நாளைக்கு மதியம் இந்தப் படத்துக்குப் போலாம்னு இருந்தேன்.. நலம்விரும்பிகள் "சில பேர் ரொம்ப நல்லவிதமா" சொல்லிருக்கதுனால,
அது போகட்டும் தல.. இந்தாளு நெசமாவே நம்ம காலேஜ்லதான் படிச்சானா, இல்ல பொய்யான தகவலா, இல்ல அதுவும் இவனோட சவடால்ல ஒன்னா..
ஆறே வாரங்களில் சிக்ஸ் பேக் (SIX PACK) போடுவது எப்ப...
சுந்தரபாண்டியன் - சுமார் பாண்டியன்
சென்னை பதிவர் சந்திப்பு - செம எஃபெக்ட்
முகமூடி - செம்ம காமெடி சார் நீங்க
முதலில் யோசிக்கனும்.. பிறகு நேசிக்கனும்.. மனசு ஏத்துகிட்டா சேத்துகிட்டு வாழு..
வைத்தீஸ்வரன் கோயில் ஓலைச்சுவடி ஜோதிடம் - சில உண்மைகள்
புலி – சிம்புதேவன் இறக்கிய வித்தை
ஹலோ.. நான் இணைய போராளி பேசுகிறேன்
கபாலி - A ரஞ்சித் வித்தை
உத்தம வில்லன் – சேகர் செத்துருவான்
ரெமோ – ஜாவா சுந்தரேசன்
ஜில்லா -ரொம்ப சுமார் மூஞ்சி குமாரு
irumbu thirai திரைவிமரசனம் (1)
அரண்மனை 2 விமர்சனம் (1)
உத்தம வில்லன் விமர்சனம் (1)
என்கிட்ட மோதாதே விமர்சனம் (1)
என்னை அறிந்தால் விமர்சனம் (1)
கடைக்குட்டி சிங்கம் விமர்சனம் (1)
கத்தி சண்டை விமர்சனம் (1)
கலகலப்பு 2 விமர்சனம் (1)
காக்கி சட்டை விமர்சனம் (1)
காதலும் கடந்து போகும் (1)
காவிரி மேலாண்மை வாரியம் (1)
குற்றம் 23 விமர்சனம் (1)
சிங்கம் 3 விமர்சனம் (1)
டிக் டிக் டிக் விமர்சனம். tik tik tik review (1)
டிமான்ட்டி காலனி விமர்சனம் (1)
தங்க மகன் விமர்சனம் (1)
தனி ஒருவன் விமர்சனம் (1)
தானா சேர்ந்த கூட்டம் (1)
தி மம்மி 2017 (1)
தில்லுக்கு துட்டு விமர்சனம் (1)
தீரன் அதிகாரம் ஒண்று (1)
நானும் ரவுடி தான் (1)
பாகுபலி 2 விமர்சனம் (1)
பாயும் புலி விமர்சனம் (1)
மாப்ள சிங்கம் விமர்சனம் (1)
விக்ரம் வேதா விமரசனம் (1)
வேலையில்லா பட்டதாரி 2 (1)


அலையோடு கார்த்திகா | Kaarthika in Alaiyodu unnodu! - Tamil Filmibeat

'சாத்துக்குடி' நாயகி... ஸாரி தூத்துக்குடி நாயகி கார்த்திகாவுக்கு ஏறுமுகம் போல. நாளைய பொழுதும் உன்னோடு படத்தின் வெற்றியால் களிப்பில் மிதந்து வரும் கார்த்திகா அடுத்து ஒரு புதிய படத்தில் நடிக்கவுள்ளார்.
தூத்துக்குடி படம் மூலம் சினிமாவுக்கு வந்த கார்த்திகாவுக்கு அந்தப் படம் நல்ல அறிமுகத்தைக் கொடுத்தது. படமும் பேசப்பட்டது, கார்திகாவும் பேசப்பட்டார். அவரது தெத்துப் பல் சிரிப்பும், சிம்பிள் அழகும், பக்கத்து வீட்டுப் பெண் இமேஜும் கார்த்திகாவுக்கு தமிழ் சினிமாவில் நல்ல பிளாட்பாரத்தைப் போட்டுக் கொடுத்தது.
ஆனால் அடுத்து வந்த பிறப்பு படத்தில் கார்த்திகாவுக்கு பெயர் கிடைக்கவில்லை. காரணம், படத்தில் கிளாமராக நடிக்க வேண்டும் என்று இயக்குநர் தரப்பு வற்புறுத்தியதாகவும், அதற்கு கார்த்திகா மறுத்ததாகவும், இதனால் அவரது கேரக்டரை குதறி எடுத்து விட்டதாகவும் கூறப்பட்டது.
ஆனால் லேட்டஸ்டாக வந்துள்ள நாளைய பொழுதும் உன்னோடு படம் கார்த்திகாவுக்கு மீண்டும் நல்ல பெயரை வாங்கிக் கொடுத்துள்ளது. இப்படி இடைவெளி விட்டு விட்டு நடிக்கிறீர்களே, ஏன் இப்படி என்று கார்த்திகாவிடம் கேட்டபோது, நாளைய பொழுது உன்னோடு படம் எனக்கு நல்ல பெற்றுத் தந்துள்ளது.
தூத்துக்குடி படத்திலும் பேசப்பட்டேன். எனக்கு நல்ல நடிகை என்ற பெயர் வாங்கத்தான் ஆசை, கிளாமர் காட்டி கோடிகளைச் சேர்க்க எனக்கு சற்றும் உடன்பாடு இல்லை. இனிமேலும் கிளாமர் இல்லாமல்தான் நடிப்பேன். நல்ல கதைக்காக காத்திருப்பதில் எனக்கு எந்த தயக்கமும் இல்லை என்றார்.
இப்போது புதிதாக கார்த்திகா, 'அலையோடு விளையாடு' என்ற புதிய படத்தில் நடிக்கவுள்ளார். இதிலும் அவருக்கு அமர்க்களமான, அடக்கான அதேசமயம் அசத்தலான ரோல்தானாம். புகுந்து விளையாட புறப்பட்டுள்ளார்.
இந்தப் படத்தில் கார்த்திகாவோடு இணைந்து நடிப்பவர் புதுமுகம் விஜயன். இவரது சொந்த ஊர் கரூராம். சபேஷ் முரளிதான் இசையமைக்கின்றனர். அடுத்த மாதம் படப்பிடிப்பைத் தொடங்கி விறுவிறுவென முடிக்கத் திட்டமிட்டுள்ளனராம்.
படத்தை இயக்கப் போவது கே.ராகவன். இவர் ஷக்தி சிதம்பரம், மணிவணன்ணன் ஆகியோரிடம் உதவியாளராக இருந்தவர். அவர்களது பாணியிலிருந்து விலகி இந்தப் படத்தை வித்தியாசமாக கொடுக்கவுள்ளாராம் ராகவன்.
கோலிவுட் தகவல்களை சுடச்சுட படிக்க
இனி பிக் பாஸ் பார்க்கவே மாட்டோம்: கொந்தளித்த பார்வையாளர்கள்
மோசடி வழக்கில் ‘எலி’ படத் தயாரிப்பாளர் கைது... வடிவேலுவுக்கு வலை
ப்ரொமோவிலேயே 'பீப்' போட வைத்த மகத்: காரணம் வைஷ்ணவி
வம்சம் பிரியங்கா அனுப்பிய கடைசி மெசேஜ்-வீடியோ
வம்சம் பிரியங்கா தற்கொலைக்கு ரசிகர்கள் ட்விட்டரில் இரங்கல்-வீடியோ
பிரியங்கா தற்கொலை...துக்கத்தில் பேஸ்புக் நண்பர்கள்-வீடியோ
தொடரும் டிவி பிரபலங்கள் தற்கொலைகள்...காரணம் என்ன
எங்கம்மா ஏன் அப்படி பயந்தாங்கன்னு இப்போ தான் புரிகிறது: ஸ்ரீதேவி மகள்-வீடியோ
திசை பட பாடலை வெளியிட்ட பாக்யராஜ்-வீடியோ
சினிமா செய்திகள், விமர்சனங்களை உடனுக்குடன் தெரிந்து கொள்கಿ - Filmibeat Tamil


உண்மையா பொய்யா?: பொங்கல் வாழ்த்துகள்

மாற்றுக் கோணக் கேள்விகள் - சில சமயங்களில் "கேனக் - கோணல்" கேள்விகளும்
தமிழர் திருநாள் – பொங்கல் – வாழ்த்துகள்
பொங்கல் தமிழர் திருநாளில் ஒரு மிக முக்கிய அங்கம் வகிக்கிறது. இது தமிழர்களின் அடையாளம் என்று அழுத்திச் சொல்லலாம். அதோடு கூட இது தமிழர் புத்தாண்டாகவும் கொண்டாடப் படுவது கூடுதல் சிறப்பு.
சித்திரைத் திருநாளை ஆண்டின் முதல் நாளாகக் கொண்டாடி வந்தவர்கள் – நீண்ட நெடிய ஆய்வு, போராட்டம், விரக்தி, வேண்டுதல்களுக்குப் பிறகு அரசின் கட்டிடங்கள் விழாக் கோலம் பூண்டு மக்கள் இதை நமது புத்தாண்டாகக் கொண்டாட வழி வகுத்திருப்பது போற்றக் கூடியதே. ஆனாலும் நம்மில் பலருக்கு இது கலைஞர் மேலுள்ள வெறுப்பு காரணமாகவும் அல்லது மரபின் காரணமாகவும், சித்திரையை மாற்றுவதில் உடன்பாடற்று இருக்கிறோம். தவறான மரபில் ஊறிப்போய் அதிலே உழலும் நமக்கு மாறுவதும், மாற்றுவதும் கடினமே. நமக்கென இருக்கும் அடையாளங்கள் மறைந்து கொண்டிருக்கும் வேளையில் நமக்கென ஒரு புத்தாண்டாவது இருந்து விட்டுப் போகட்டுமே. அடையாளம் அழியாமல் இருக்கட்டும்.
தமிழக முதல்வரின் வேண்டுதலுக்கு இணங்க கேரள முதல்வர் அய்ந்து மாவட்டங்களுக்கு பதினைந்தாம் தேதி விடுமுறை விட்டிருப்பது சிறப்புச் செய்தி. அதற்குப் பதில் முல்லைப் பெரியாறு அணை விவகாரத்தில் மன சாட்சியோடு நடப்பதே சரியான செயல் பாடாக இருக்கும்.
இது சூரியனுக்குப் பொங்கலிட்டு நன்றி தெரிவிக்கும் விழா. அதோடு சேர்த்து மற்ற வான் கடவுளர்கள், உழவுக்குத் துணை புரியும் அனைத்திற்கும் நன்றி செலுத்தும் விழா. சூரியன் எல்லாப் பண்பாடுகளிலும் மிக முக்கிய இடத்தைப் பெற்றிருப்பதும் – சூரியனே முதல் கடவுளாக பழமையான சமயங்களில் இருப்பதும் நாம் அறிந்ததுதான். பழைய எகிப்தில் ... அல்லது ஹீலேயோஸ் என்கிற கிரேக்க சூரியக் கடவுள், சமாஸ் என்கிற பாபிலோனிய சூரியக் கடவுள் ... இத்தனை ஆண்டுகளுக்குப் பிறகும் தமிழர்களாகிய நாம் நமது ஆதியை விட்டுவிடாமல் இருப்பது ஆச்சரியமே. ஆனால் சூரியன் என்பது நமது அரசியலோடு தொடர்பு கொண்டுள்ளதால் சூரியன் பற்றி நாம் யோசிப்பதையே விட்டுவிட்டோம்.“சுட்டெரிக்கும் சூரியன்” என்று மட்டுமே சொல்லப் பழகிப் போய் விட்டோம் – ஆனால் நமது பிரிவினைகளை சுட்டெரிக்க அனுமதிக்காமல் நமது சாதிகள், மதங்கள் மேல் கூரை கட்டப்பழகி விட்டோம். அதனின் “இயங்காமல் இயக்கும் தன்மை”, “வாழ்வாக்கம்” ... இன்னபிறக்களில் நம் கவனம் செல்ல இப்புதிய ஆண்டு வழி வகுக்கட்டும்.
ஏறக்குறைய, 320 கோடி ரூபாய் செலவில் இந்தப் புதிய ஆண்டில் அனைவருக்கும் [உழைக்காமல்] இலவசப் பொருட்கள் வழங்கப் படுகின்றன. உழைப்பாளர் தின வாழ்த்துக்களை கட்டாயம் பகிர்ந்து கொள்ள வேண்டும். எல்லாருக்கும் தவிர்த்து உழவர்களுக்கென மட்டுமேன்றிருந்தாலும் உழைப்பாளர் தினத்தன்றாவது அவர்களை மதிக்கிறோம் என்றாகி இருக்கும். இப்போது அதற்கும் வழியில்லை.
விவசாயத்தை மதிக்காமல் – விளை நிலங்களைப் பராமரிக்காமல் – அதற்கு வழியே விடாமல் – வெறும் ரியல் எஸ்டேட் பிசினஸ் – குளம் குட்டைகள் ஆக்கிரமிப்பு – அறைக்குள் மட்டும் கணனிகளின் அணிவரிசை – உணவு உற்பத்திக்கான முயற்சிகளில் இறங்குபவரை ஊக்கப் படுத்தாமல், நீராதார வளங்களைப் பெருக்காமல் இப்போது விலை வாசி உயர்வு – ஒரு நாள் பொங்கல் பொட்டலம் ஒன்றும் செய்யாது.உழைப்பாளர் அழியாமல் இருக்கட்டும்.
Twitter இல் பகிர்Facebook இல் பகிர்Pinterest இல் பகிர்
Labels: தமிழ், புத்தாண்டு, விழாக்கள்
பதிவுகள் விவாதத்தின் தொடக்கமே. பின்னூட்டங்களே விவாதங்களை முன்னெடுத்துச் செல்லும்
புதிய இடுகை பழைய இடுகைகள் முகப்பு
இதற்கு குழுசேர்: கருத்துரைகளை இடு (Atom)
எனது முழு சுயவிவரத்தைக் காண்க
மாயன் காலண்டர், மாய உலகம், மணல் வீடு
மாயன் காலண்டர் இந்த ஆண்டு டிசம்பர் மாதம் இருபத்தி ஒன்றாம் தேதி உலகம் அழிந்து விடும் என்று சொல்லியிருக்கிறது. மாயன் காலண்டறென்ன மாயன...
நேற்று செய்தித் தாள்கள் டெல்லியில் மிகக் கடுமையான புகை மண்டலம் மாசுவால் சூழ்ந்துள்ளது என்று பறை சாற்றின. பள்ளிகளுக்கு விடுமுறையாம். யாரு...
இணையம் இல்லா உலகம் இணையற்ற உலகம்
எல்லா நாடுகளும் நகரங்களும், ஒன்றோடு ஒன்று பிண்ணி இணையத்தால் பிணைக்கப்பட்டு இருப்பது உண்மையென்றாலும் கூட, எல்லா நாடுகளிலும், ஏதாவது கிராமம் ...
சூப்பர் சிங்கர் பார்க்காதவர்கள் இறுதிப் பகுதியை மட்டும் படிக்கவும். ஏர்டெல் சூப்பர் சிங்கர் முடிந்து விட்டது. அதைப் பற்றியெல்லாம் எழுத வேண்ட...
"மூணு படம் நாலு விஷயம்"
ஜெர்மன் சமாச்சாரம் என்றால் நம்பி வாங்கலாம் என்று எல்லாரும் நினைப்பது உண்டு. இன்றைக்கும் ஜெர்மன் குவாலிடி பற்றி நிறைய தம்பட்டம் உண்டு. ஆனா...
"முடிந்தால் என்னைக் கைது செய்யுங்கள்" - அரசு மரியாதை செய்யுங்கள்
"முடிந்தால் என்னைக் கைது செய்யுங்கள்" என்று ஒவ்வொருவரும் கிளம்பினால் தனது சரிந்த செல்வாக்கை மீண்டும் உயர்த்திக் கொள்ளலாம் என்...
ஐரோப்பிய யூனியன் - ஒரே எழுத்துரு - ஒரே மொழி
ஐரோப்பிய யூனியன் உருவானதற்குப் பிறகு அவர்களுக்கான பொது மொழி என்ன என்பதில் மிகப் பெரிய சிக்கல். அந்த சிக்கல் இன்னும் முடிந்த பாடில்லை. ஏன...
குடியரசு தினம் - யார் குற்றம்
இந்தவாரப் பூச்செண்டும் இந்தவாரத் திட்டும்
புதிய ஆண்டு - 2011
ஒரே நாளில் ரூபாயின் மதிப்பை உயர்த்த
ஒசாமா பின் லேடன் (1)
மனம் நிறைவான ஊர் பயணம் 7...
பிரபா ஒயின்ஷாப் – 16072018
பணி ஓய்வு: கிளைச் சிறையிலிருந்து திறந்த வெளிச் சிறைக்கு….
மோடி பிட்னஸ்... வைரலான சமூக வலைதள மீம்ஸ்..
instagram இல் இருந்து தலைதெறிக்க ஓடப் போகும் சிக்கன இணையப் பாவனையாளர்
காலா - சினிமா விமர்சனம்
ஸ்டெர்லைட்: திட்டமிட்ட படுகொலையும் ஆப்பரேஷன் இராவணனும்
'மெகா ஸ்டார்' சிரஞ்சீவியின் டாப் 10 தெலுங்கு பாடல்கள்...
மைக் டெஸ்டிங் ... 1, 2, 3
கடுக்காய் உண்டால் மிடுக்காய் வாழலாம்
மாநில சுயாட்சி: திமுக எனும் வெட்கம் கெட்ட கட்சி
டு ஹெல் வித் எமா - நாடக விமர்சனம்
பணமதிப்பு நீக்கம் கொள்கை அல்ல கொள்ளை
பைரவா: ஒரு நேர்கோட்டு விமர்சனம்
டவுன்லோடு மனசு - குங்குமம் பேட்டி
சென்னை வெள்ளத்துக்கு காரணம் என்ன
திரைக்கதை சூத்திரங்கள் - IV - பகுதி 57
 மெல்ல தமிழ் இனி வாழும்
உலக சமையல் 1 ~ பயையா...
கூடங்குளம் - அரசியல் பார்வை... 5
உன் கிருபைச்சித்தம் என்று பெறுவேன்..
எனக்கு பிடித்த பாடல் - உங்கள் மனதை மயக்குமே: இசையும் கதையும் 3
உரிமை கேட்டுப் போராடுபவர்களின் குரல்
திசை திரும்புகிறதா இந்திய அணுகுமுறை
எத்ரியல் தீம். Blogger இயக்குவது.


மு.கோபி சரபோஜி: December 2014

Labels: அச்சில், கல்கி வார இதழ், கவிதை
வேலைக்கான அனுமதி அட்டையை புதுப்பிப்புச் செய்ய விருப்பமுள்ளவர்கள் சூப்பர்வைசரிடம் பெயரைக் கொடுக்கச் சொல்லும் அறிவிப்பு தகவல் பலகையில் ஒட்டப்படிருந்தது. இதைப் பார்த்த பார்த்திபன் இம்முறை நீட்டிப்பு கிடைத்தால் சிங்கப்பூருக்கு தான் வந்து எட்டு ஆண்டுகளாகி விடும் என நினைத்துக் கொண்டான்.
அவன் வந்த சமயத்தில் இருந்த சிங்கப்பூர் இப்போது பலவிதமாய் மாறி விட்டதைப் போலவே அவனும் மாறியிருந்தான். சுருட்டை முடியும், ஒட்டிய வயிறுமாய் வந்தவன் இப்போது சொட்டைத்தலையும், உப்பிய வயிறுமாய் உருமாறி இருந்தான். தான் வேலை பார்க்கும் கம்பெனிக்கு சில தினங்களுக்கு முன் ஊரிலிருந்து புதிதாய் வேலைக்கு வந்திருந்தவர்களில் சிலர் கூட்டம், கூட்டமாக அறைக்கு வெளியில் அமர்ந்து பேசிக் கொண்டிருந்தனர். வேலைக்குச் செல்லும் வரை இப்படித்தான் பழையவர்களுடன் ஒட்டாமல் இருப்பார்கள். அவனும் ஆரம்பத்தில் அப்படித் தான் இருந்தான்.
Labels: இணையத்தில், கதை, சொல்வனம்.காம்
எப்படியும் வந்து விடுவாள் என்ற தன் நம்பிக்கை பொய்த்து விடுமோ என்ற அகிலனின் பதற்றத்தை ஓடிக் கொண்டிருந்த கடிகார முள்ளின் டிக், டிக் சப்தம் அதிகமாக்கிக் கொண்டிருந்தது. மனமும் திக், திக் என்று தன் சுருதியைக் கூட்ட திறந்து கிடக்கும் வாசற்கதவை வெறித்த படியே பார்த்துக் கொண்டிருந்தவன் மனதில் அப்படிச் சொல்லியிருக்கக்கூடாது என்ற எண்ணம் மீண்டும், மீண்டும் அலையாய் வந்து போனது. லதா வந்தால் காலில் விழுந்து மன்னிப்புக் கேட்டு கட்டித்தழுவி அழ வேண்டும் போலிருந்தது.
அகிலனின் காதல் மனைவி லதா. ஆனால் ஏற்பாடு செய்யப்பட்ட திருமணம் அவர்களுடையது. தான் குடியிருக்கும் புளோக்கில் இருந்து சற்றுத் தள்ளி புதிதாக கட்டப்பட்டிருந்த புளோக்கிற்கு குடிவந்திருந்த லதாவின் தந்தையை அலுவல் நிமித்தம் சந்திக்கச் சென்றிருந்த போது தான் லதாவை அகிலன் முதல் முறையாகப் பார்த்தான். தேநீர் கலக்கிக் கொண்டு வந்து தந்தவளை அவளின் தந்தை அறிமுகம் செய்து வைத்தார். அவன் பணிபுரியும் அலுவலகத்திற்கு அருகில் இருக்கும் நிறுவனத்தில் ஊழியராய் இருப்பதாய் சொன்னவளிடம் ஒரு சிறு புன்னகையை மட்டும் பதிலாய் கொடுத்தான்.
ஒருநாள் தன்னுடைய இரு சக்கர வாகனம் தன்னோடு வர சம்மதிக்காததால் பொதுப் போக்குவரத்தில் பயணம் செய்வதற்காக புளோக்கிற்கு அருகில் இருக்கும் பேருந்து நிறுத்தத்திற்கு வந்த போது லதாவும் பேருந்திற்காக அங்கு காத்திருந்தாள். இருவரும் பரஸ்பர காலை வணக்கத்தைச் சொல்லிக் கொண்டனர். இந்த நிறுத்தத்தில் இருந்து தான் பேருந்து எடுப்பீர்களா இதுவரை நான் உங்களை இங்கு பார்த்ததில்லையே இதுவரை நான் உங்களை இங்கு பார்த்ததில்லையே என்றவளிடம், இல்லை. வழக்கமாக என் இரு சக்கர வாகனத்தில் தான் அலுவலகத்திற்குச் செல்வேன். இன்று ஏனோ அது மக்கர் செய்து விட்டது என்று சொன்னான். அவர்களைத் தவிர பேருந்து நிறுத்தத்தில் இன்னும் சிலரும் இருந்தனர். காலை வகுப்புகளுக்கு செல்லும் பள்ளிக் குழந்தைகள் அதிகமாக இருந்தனர். சிலரின் கழுத்தில் அடையாள அட்டை போல பேருந்துக் கட்டண அட்டை தொங்கிக் கொண்டிருந்தது.
தொடர்ந்து அவளுடன் பேசுவதற்கு ஏதுமில்லாதவனாய் அங்கிருந்த பள்ளிக் குழந்தைகளை கவனித்துக் கொண்டிருந்த அகிலனை இருசக்கர வாகனத்தில் தினமும் போய் வருவது சிரமமாக இல்லையா என்ற லதாவின் கேள்வி திருப்பியது. அப்படி அவள் கேட்டதற்கும் காரணம் இருந்தது. அவர்கள் தங்கியிருந்தது சிங்கப்பூரின் ஒரு கோடியில் இருக்கும் உட்லண்ஸ் வட்டாரத்தில். வேலை செய்யும் அலுவலகம் இருப்பதோ நகரின் இன்னொரு கோடியில் இருக்கும் சிராங்கூன் பகுதியில்
போகிற வழியில் இருக்கும் என் சில கிளைண்டுகளை சந்தித்துப் பேச, புதிய கிளைண்டுகளைச் சந்திக்க இரு சக்கர வாகனம் தான் தனக்கு வசதி என அகிலன் சொல்லிக் கொண்டிருக்கும் போதே அவர்கள் செல்வதற்கான பேருந்து வந்து நின்றது. காலைநேரம் என்பதால் பேருந்தில் நிறைய கூட்டமிருந்தது. உட்காருவதற்கு இருக்கைகள் கீழ் தளத்தில் இல்லாததால் பேருந்தின் மேல் தளத்திற்குச் சென்றனர். அங்கு நிரப்பப்படாத சில இருக்கைகள் இருந்தன. ஒரு இருக்கையில் அமர்ந்த லதா ஜன்னலோரம் நகர்ந்து கொண்டு பக்கத்து இருக்கையில் அகிலன் அமர இடம் கொடுத்தாள். உட்கார இங்கு இருக்கைகள் இருக்கும் போது பலரும் கீழ் தளத்தில் நின்று கொண்டு பயணித்துக் கொண்டு வருகிறார்களே ஏன் என நினைத்துக் கொண்டவன் அந்தக் கேள்வியை லதாவிடம் கேட்டான்.
அவளோ, ”இது என்னங்க கேள்வி காசு கட்டி வருகிறவன் உட்கார்ந்து வந்தா என்ன காசு கட்டி வருகிறவன் உட்கார்ந்து வந்தா என்ன நின்னுக்கிட்டு வந்தா என்ன” என்றாள் சிரித்துக் கொண்டே.
தன் பதிலால் சட்டென அகிலனின் முகம் மாறுவதைக் கண்ட லதா சும்மா சொன்னேன் எனச் சொல்லிவிட்டு அவர்கள் பக்கத்தில் இருக்கும் நிறுத்தத்தில் இறங்குபவர்களாக இருப்பார்கள். அதனால் கூட அப்படி நின்று கொண்டு வருவார்கள் என்றாள். இப்படி ஒரு அபத்தமான கேள்வியைக் கேட்காமலே இருந்திருக்கலாம் என அகிலன் தனக்குத் தானே மனதிற்குள் சொல்லிக் கொண்டான். தனக்குப் பக்கத்து இருக்கையில் அமர்ந்திருந்த ஒரு சீனப்பெரியவரை பார்த்ததும் அவனுக்கு நினைவுகள் பின்னோக்கி ஓட ஆரம்பித்தது
அகிலனின் தந்தை சொந்தமாகத் தொழில் நிறுவனம் நடத்தியவர். ஓரளவு வசதியான குடும்பம். சொந்தமாக அவர்களுக்கென தரைவீடு இருந்தது. ஒற்றைப் பிள்ளை என்பதால் அவனைச் செல்லமாக வளர்த்தனர். கேட்டவைகளுக்கும் மேலாகவே அவனுக்குப் பிடித்த விசயங்கள் கிடைத்தது. வீட்டில் இரண்டு கார்கள் இருந்ததால் பள்ளிக்கூடத்திற்கு காரில் தான் போய் வருவான். அதன்பின் இலண்டன் கல்லூரியில் ஓராண்டு படிப்பிற்கு இடம் கிடைக்க அகிலன் அங்கு சென்றிருந்த சமயத்தில் தான் குடும்பத்தில் புயல் வீச ஆரம்பித்தது. அவனின் தந்தையோடு பங்குதாரர்களாக இருந்த இருவர் கூட்டாகச் சேர்ந்து பெரிய அளவில் நிதி மோசடிகளைச் செய்ததோடு மட்டுமில்லாமல் அதில் அவனின் தந்தையைத் திட்டமிட்டுச் சிக்க வைத்திருந்தனர். விசயம் அவருக்குத் தெரிய வந்த சமயத்தில் நிலைமை கை மீறிப் போயிருந்தது. அவரின் நிறுவனத்திற்காக உதிரிபாகங்களை சப்ளை செய்தவர்கள், பங்காளித்துவ கூட்டாளிகள் என எல்லோரும் ஒரே நேரத்தில் நெருக்க தன்னுடைய சொத்துக்கள், வீடு எல்லாவற்றையும் விற்று அவரவருக்குரிய பாக்கித் தொகைகளையும், முதலீட்டுத் தொகைகளையும் அடைத்தார். இழந்தவைகளை மீண்டும் சம்பாதித்து விடலாம் என்ற நம்பிக்கை அவருக்குள் இருந்த போதும் அது சாத்தியமாகும் சூழல் இல்லாமல் போனது. எல்லோருக்கும் பைசல் செய்தது போக எஞ்சியிருந்த தொகையில் உட்லண்ஸில் ஒரு புளோக் வீட்டை வாங்கிக் குடி வந்தார்.
இலண்டனில் இருந்த அகிலனுக்கு இந்த விசயங்கள் சொல்லாமல் மறைக்கப்பட்டது. தன் ஆசை மகனின் படிப்புக்குத் தடை வந்து விடக்கூடாது என நினைத்த அவனின் பெற்றோர் மாதா மாதாம் பணம் அனுப்பி வைத்து விடுவதால் அவனுக்கும் எந்த சந்தேகமும் வரவில்லை. அவன் அடிக்கடி பேசும் உறவினர்களிடமும், நெருங்கிய நண்பர்களிடமும் அவனிடம் இந்த விசயங்களைச் சொல்லக் கூடாது என அவனின் தந்தை கூறி வைத்திருந்தார்.
நம்பவைத்து ஏமாற்றி என் புருசனை முடக்கிப் போட்டு நோயாளி மாதிரி ஆக்கிட்டாங்களே. அவர்களைத் தண்டிக்கமாட்டாயா என அகிலனின் அம்மா அவ்வப்போது தெய்வங்களிடம் முறையிட்டு சபித்துக் கொண்டாலும் கணவனின் முன் நம்பிக்கையுடன் இருப்பதைப் போல் காட்டிக் கொண்டாள். தானும் புலம்பிக் கொண்டிருந்தால் அவர் இன்னும் நிலை குழைந்து விடுவார் என்று நினைத்தாள்
ஏனோ அன்றிரவு, தான் ஏமாற்றப்பட்டதைப் பற்றி அதிகமாக புலம்பிய படி இருந்தவரிடம், ”ஏங்க இந்த வசதிகளோடவா நாம வாழ்க்கையை ஆரம்பிச்சோம். எல்லாம் நீங்க சம்பாதிச்சது தானே. இப்பவும் என்ன ஆயிடுச்சு அகிலன் இலண்டனிலிருந்து வரவும் மீண்டும் ஒரு கம்பெனி ஆரம்பிச்சு சம்பாதிச்சிடலாங்க. நாம பார்க்காத பணமா அகிலன் இலண்டனிலிருந்து வரவும் மீண்டும் ஒரு கம்பெனி ஆரம்பிச்சு சம்பாதிச்சிடலாங்க. நாம பார்க்காத பணமா நீங்க செய்யாத உதவியா நமக்குன்னு சிலர் உதவுவாங்க. எல்லாம் அவன் வரும் வரைக்கும் தான். இன்னும் ஏழு மாசத்துல படிப்பை முடிச்சிட்டு வந்துடுவான். அதுக்கப்புறம் எல்லாம் நல்லதே நடக்கும். மனசை போட்டு குழப்பிக்காமல் படுத்துத் தூங்குங்க” என சமாதானம் சொல்லி விட்டு அவரின் கால்களை மெல்ல அமுக்கி விட்டபடி உட்கார்ந்திருந்தவள் அப்படியே தூங்கிப் போனாள்.
விடிந்ததும் பஜாருக்கு போய் காய்கறிகள் வாங்கி விட்டு திரும்பியவள் இன்னும் கணவன் எழுந்திருக்காமல் படுத்திருப்பதைப் பார்த்ததும் உடம்பிற்கு ஏதும் சரியில்லையோ என நினைத்து அருகில் வந்து தொட்டுப் பார்த்தாள். உடம்பு சில்லென்று இருந்தது. பலமுறை அழைத்தும் எழும்பாதவரை மெல்லப் புரட்டினாள், நீர் கோர்த்த கண்களுடன் ஒரு பார்வை பார்த்தவர் எந்தச் சலனமுமின்றி மீண்டும் கண்களை மூடிக் கொண்டார்.
 என பலமுறை கேட்டும் எதுவும் பதில் சொல்லாமல் இருந்தவரைக் கண்டு விபரீதமாய் உணர்ந்தவள் வேகமாக ஓடி டைரியைப் புரட்டினாள். அவர்களின் குடும்ப நண்பரும், டாக்டருமான ராமதுரையை அழைத்து பதறியபடியே விபரம் சொன்னாள். நெஞ்சை லேசாக அமுக்கி விடுங்கள். கை, கால்களை அழுந்த தேய்த்து விடுங்கள் என சில விசயங்களை செய்யச் சொன்னவர் அடுத்த பத்து நிமிடத்தில் அங்கு வந்து விட்டார். பதறியபடியே அவரின் பின்னாள் அவள் நிற்க மூடியிருந்த கண்களை லேசாக விரல்களால் இழுத்துப் பார்த்தவரின் முகம் சற்றே மாறியது கண்டு அவளின் பதற்றம் இன்னும் அதிகமானது. நாடி பிடித்துப் பார்த்தவர் நம்மை விட்டு போயிட்டாரும்மா என கலங்கிய படியே சொன்னார். பெருங்குரலெடுத்து அழுதவளை சமாதனம் செய்த ராமதுரை மற்ற உறவுகளுக்குத் தகவல் சொல்லி விட்டு அகிலனுக்கும் அலைபேசியில் தகவல் சொன்னார்.
கல்லூரியில் தகவல் சொல்லி விடுப்பு எடுத்துக் கொண்டு அன்றிரவே சிங்கப்பூருக்கு வந்திறங்கினான். விமானநிலையத்திற்கு அழைக்க வந்திருந்த நண்பர்கள் பட்டும், படாமலும் நிகழ்ந்தவைகளைச் சொல்லிக் கொண்டு வந்தார்கள். நண்பர்கள் வந்திருந்ததால் தன் வீட்டுக் கார் வராததைப் பற்றி அவன் யோசிக்க வில்லை. ஆனால், டாக்சி வழக்கத்திற்கு மாறான பாதையில் போனதைக் கண்டதும் நண்பர்களிடம் என்னாச்சு ஏன் இங்கே போறோம் என திருப்பி, திருப்பி கேட்டான். நண்பர்களோ முதலில் வீட்டுக்கு போய் பேசிக்கலாம் என சொல்லி ஆறுதல் படுத்திக் கொண்டே வந்தனர். புளோக்கின் கீழ் கண்ணாடிப் பெட்டியில் படுக்க வைக்கப்படிருந்த அப்பாவையும், அவரருகில் கண்ணீரோடு அமர்ந்திருந்த அம்மாவையும் பார்த்ததுமே கையிலிருந்த பெட்டியை அப்படியே போட்டு விட்டு கத்தியபடியே ஓடி வந்து தன் அம்மாவைக் கட்டிக் கொண்டு அழுதவனை உறவினர்கள் ஆறுதல் படுத்தினர்.
அப்பா இல்லாத வாழ்க்கையை நினைத்துப் பார்க்கவே பயமாக இருந்த மனநிலையில் அருகிலிருந்த தூணில் சரிந்த படி நின்றான். நான்கு மாதங்களுக்குள் தன் மொத்த குடும்பமும் சிதைந்து போய் விட்டதா புளோக் வீட்டிற்கு ஏன் வந்தார்கள் புளோக் வீட்டிற்கு ஏன் வந்தார்கள் என்ற கேள்வியும் அலையாய் வந்து மோதிக் கொண்டிருக்க அப்பாவிற்கான இறுதிக் காரியங்களை முடித்தான். இரண்டொரு நாட்களில் உறவினர்கள் அவரவர் வேலைகளைக் காரணம் காட்டி சென்று விட ஓரளவு நடந்தவைகளை அகிலனால் புரிந்து கொள்ள முடிந்திருந்தது. ஒரு வாரம் ஆகியிருந்த நிலையில் நடந்தவைகளைக் கண்ணீர் மல்க அம்மா சொன்னதைக் கேட்டதும் அதிர்ந்து போனான். அப்பாவின் இருபதாண்டுகால நண்பர்கள், குடும்பத்தில் ஒருவராக பார்க்கப்பட்டவர்கள் இப்படி கழுத்தறுத்து விட்டார்கள் என அவன் அம்மா சொன்ன போது மனிதன் தன் கோரமுகத்தை எப்படியெல்லாம் வெளிப்படுத்துவான் என்பதை அவன் உணர்ந்தான்
இந்த நிலையில் அம்மாவை தனியே விட்டு விட்டு படிக்கச் செல்வது சரி எனப் படாததால் சிங்கப்பூரிலேயே இருக்க முடிவு செய்தான். தன் முடிவைச் சொன்ன போது அம்மாவும், நண்பர்களும் தடை சொல்லவில்லை. பகுதி நேரப் பணி செய்து கொண்டே சிங்கப்பூர் பல்கலைக்கழகத்தில் பட்டம் பெற்றதும் சில இடங்களில் பணி செய்து அனுபவம் பெற்ற பின் இப்போது பணி செய்யும் நிறுவனத்தில் வேலைக்குச் சேர்ந்தான். கடைநிலை ஊழியராய் தொடங்கி கொஞ்சம், கொஞ்சமாக முன் நகர்ந்து கொண்டிருந்தான்.
யாரோ வேகமாக தன் தோளை உழுக்கியது போல் இருக்க தன் கடந்தகால நினைவுகளிலிருந்து திரும்பியவனிடம், ”என்னாச்சு பயங்கர யோசனையா இருக்கிற மாதிரி இருக்கு பயங்கர யோசனையா இருக்கிற மாதிரி இருக்கு பெரிய கனவோ” என முன் விழுந்த தன் கூந்தலை பின் தள்ளிய படியே லதா கேட்டாள்.
”ஒன்னுமில்லை” என சமாளித்தவன் பேச்சை மாற்றுவதற்காக அடுத்த நிறுத்தத்ததில் நாம் இறங்க வேண்டும். வாங்க கீழ் தளத்திற்கு போவோம் என சொல்லியபடி இருக்கையிலிருந்து எழுந்தான். லதாவும் அவனைப் பின் தொடர்ந்தாள்.
தங்களுக்குரிய நிறுத்தத்தில் இறங்கியதும் ”பை”, பை” என சொல்லிக் கையசைத்த படி இருவரும் அவரவர் அலுவலகம் நோக்கிப் போயினர். அதன்பின் அகிலனும், லதாவும் பேருந்தில் சந்தித்துக் கொள்ளாத போதும் அவ்வப்போது அலைபேசியில் பேசிக் கொண்டனர். மதிய உணவிற்காக இருவரும் கடைத் தொகுதிக்கு வரும் சமயங்களில் ஒன்றாக அமர்ந்து சாப்பிட்டனர். பேசிக் கொண்டனர். வார இறுதிநாட்களில் எங்காவது கலாச்சார விழாக்கள் நடைபெற்றால் சேர்ந்து செல்லும் அளவுக்கு அவர்களின் நட்பு வளர்ந்திருந்தது. ஐந்து மாதங்கள் ஆகியிருந்த நிலையில் லதாவுடனான தன் நட்பு வேறு ஒரு நிலைக்கு தாவி வருவதை அகிலன் உணர்ந்தான். எப்படி அவளிடம் இதைச் சொல்வது என்ற தயக்கமும், இதனால் தன்னுடனான நட்பை முறித்துக் கொள்வாளோ என்ற தயக்கமும், இதனால் தன்னுடனான நட்பை முறித்துக் கொள்வாளோ என்ற பயமும் அவனுக்குள் இருந்தது.
ஒரு வார இறுதிநாளில் பறவைகள் பூங்காவிற்கு அவளுடன் சென்றிருந்த போது கொஞ்சம் தைரியத்தோடு ”நான் உன்னை விரும்புகிறேன் லதா” என மிடறு விழுங்கிய படி ஒருவாறு சொல்லி முடித்தான். ஆனால் அவன் பயந்தது போல் ஒன்றும் நடக்கவில்லை. அவனுடைய விருப்பத்தை அவள் எதார்த்தமாக எதிர் கொண்டாள். அவளின் பதிலற்ற மெளனம் அவளுக்கும் அதில் விருப்பம் என்பதாகவே அகிலனுக்கு பட்டது. அவர்களின் வழக்கமான சந்திப்புகள் தொடர்ந்தன. ஆனால் இப்போது இருவரும் காதலர்களாக மாறி இருந்தனர். சக நண்பர்களுக்கும் அது தெரியும் படியாகவே அவர்கள் பழகி வந்தனர். ஓராண்டுக்கு பின் இருவீட்டார் சம்மதத்தோடு அவர்களின் திருமணம் நடைபெற்றது.
கல்யாணமான மறு வருடமே லதா கருவுற்றாள். ஒருநாள் இரவில் கடுமையான வயிற்று வலி எனப் படுத்தவளுக்கு ஏற்பட்ட திடீர் இரத்தப்போக்கில் கருவும் கலைந்து வெளியேறியது. அதன்பின் மருத்துவரின் ஆலோசனைப்படி கவனமாய் இருந்தும் கரு உருக்கொள்வதும் பின் சில நாட்களிலே தங்காமல் கலைவதுமாக இருந்தது. கைக்கு எட்டியது வாய்க்கு எட்டாத கதையாய் போக மருத்துவரோ இன்னும் சாத்தியமிருக்கிறது என நம்பிக்கை கொடுத்துக் கொண்டிருந்தார்.
அடிக்கடி ஏற்படும் இரத்தப்போக்கினால் லதாவின் உடலும் நசிவடையத் தொடங்கியதால் அம்மாவின் ஆலோசனைப் படி லதா வேலைக்குப் போவதை நிறுத்திக் கொண்டாள். அடுத்த இரண்டு வருடத்தில் புற்றுநோயின் தீவிரத்தால் அம்மா இறந்து போக வீட்டு வேலைகளோடு தண்ணி, கரண்ட், டெலிபோன் பில் கட்டுவது தொடங்கி எல்லா புற வேலைகளையும் லதாவே பார்த்துக் கொண்டாள்.
அவர்களுடைய பத்து வருட இல்லறத்தில் குழந்தை இல்லை என்ற ஒரு குறையைத் தவிர வேறு குறை இல்லை. குழந்தைக்கான ஏக்கம் தனக்குள் இருந்த போதும் அதை எந்த நிலையிலும் வெளிக்காட்டி விடக்கூடாது என்பதில் அகிலன் காட்டிய உறுதியைக் கண்டு பலசமயங்களில் லதா அதிசயித்திருக்கிறாள். குழந்தை தனக்குள் தங்காது போவது பற்றி அவள் வருத்தமாய் சொல்லும் போதெல்லாம் அந்த விசயத்தைத் தொடராதவாறு அவளின் பேச்சை வேறு விசயங்களுக்குள் திருப்பி விடுவான். சில வருடங்களுக்கு முன் ஒருநாள் அதிக விரக்தியில் இருந்த லதா என்னை டைவர்ஸ் செய்துட்டு வேறு யாரையாவது கட்டிக்கிட்டு குழந்தை பெத்துக்கங்க. நானே டைவர்சில் கையெழுத்து போட்டுத் தருகிறேன் என சொல்லப்போக முதல் முறையாக அவளை கை நீட்டி அறைந்தான். அதுதான் அவளை அவன் முதலும், கடைசியுமாய் கைநீட்டி அடித்தது. ஆனால் அவ்வப்போது பல விசயங்களில் இருவருக்கும் எல்லா குடும்பங்களிலும் நிகழ்வதைப் போல் வாய்ச்சண்டைகள் வரும்.
கோபப்பட்டு அவன் திட்டும் சமயத்தில் கோபித்துக் கொண்டு ஒரு கேரி பேக்கில் தன் துணிமணிகளை அள்ளி அமுக்கிக் கொண்டு தன் அம்மா வீட்டிற்குப் போய்விடுவாள். போனவள் அடுத்த வேளை சப்பாட்டிற்கு திரும்பி வந்து விடுவாள். இது வழக்கமான விசயம் என்பதால் லதா வீட்டிலும் சரி, அகிலனும் சரி அதைப் பெரிதாக எடுத்துக் கொள்வதில்லை. அம்மா வீட்டிற்கு போய்விடுவேன் என்ற மனைவியின் பயமுறுத்தல்கள் லதாவைப் பொறுத்தவரை அகிலனிடம் பலிக்கவில்லை
இன்னும் சில தினங்களில் அவர்களுடைய திருமண நாள் வர இருந்த நிலையில் புதிய மாடல் நெக்லஸ் உனக்கு வாங்கித் தரப்போகிறேன். உனக்கு வேண்டிய டிசைனை நீயே தேர்ந்தெடுத்து வை எனச் சொல்லி புதிய நகை மாடல்கள் அடங்கிய கேட்லாக் ஒன்றை அவளின் கையில் அகிலன் திணித்தான். நகை வாங்கித்தர விரும்பியதற்கு திருமணநாளோடு அவன் அலுவலகத்தில் நாளை வெளியிடப்பட இருக்கும் புதிய பதவி உயர்வு பட்டியலில் அவன் பெயர் இருந்ததும் ஒரு காரணமாக இருந்தது. சர்ப்பிரைஸ் ஆக இருக்கட்டும் என நினைத்து அந்த விசயத்தை லதாவிடம் அவன் சொல்லவில்லை.
மறுநாள் அலுவலகம் வந்தவனுக்கு பதிவி உயர்வு பட்டியலில் இருந்து தன் பெயர் நீக்கப்பட்டிருப்பதும், தான் மிகவும் எதிர்பார்த்திருந்த அந்தப்பதவி பொதுமேலாளரின் உறவினருக்குத் தரப்பட்டிருக்கும் செய்தியும் சொல்லப்பட்டது. தனக்கு முழுத்தகுதி, போதிய அனுபவம் இருந்தும் இரண்டு முறை தவறிப் போன வாய்ப்பு இம்முறையும் திட்டமிட்டு பறிக்கப்பட்டது அவனுக்குப் பெரிய மனக்குமுறலை உண்டாக்கியது. கடந்த மாதம் போனஸ் அறிவிக்கப்பட்ட போது தனக்கு இரண்டுமாத போன்ஸ் குறைக்கப்பட்டதற்கு இந்த பதவி உயர்வைத் தான் பொதுமேலாளர் காரணமாகச் சொல்லி இருந்தார். அதனால் அவரைச் சந்தித்து முறையிட்டவனிடம், “உனக்கென்ன பிள்ளையா, குட்டியா போய் வேலையைப் பாருயா. அடுத்த வருச புரமோசன் லிஸ்ட்ல நிச்சயம் உன் பெயரை நானே பரிந்துரை செய்கிறேன்” என அவர் நக்கலாய் சொல்ல கலங்கிய கண்களோடு அவருடை அறையை விட்டு வெளியேறினான். தன் சுய மரியாதையின் மேல் வீசப்பட்ட அந்தப் பேச்சால் அவனிடம் ஆரம்பத்தில் இருந்த கோபம் இப்போது ஒரு ரணமாய், மனதில் வலியாய் நிறைய ஆரம்பித்தது. அன்று முழுவதும் வேலையில் மனம் ஒட்டவில்லை. நேரத்தைக் கடத்தியவன் வழக்கத்திற்கு மாறாக சீக்கிரமே வீட்டிற்குத் திரும்பினான்.
பதவி உயர்வு கிடைக்காத கோபம், அதை வெளிக்காட்ட வழியில்லாத படி தன் இல்லாமையின் இயலாமை மீது விழுந்த வார்த்தைகள் எல்லாம் ஒருசேர இருந்த நிலையில் ஆதங்கத்துடன் வீட்டிற்குள் நுழைந்தவனின் முகத்தில் இருந்த மாற்றத்தை லதா கவனிக்கத் தவறவில்லை. இன்று அலைச்சல் கூடுதலாக இருந்திருக்கும் என நினைத்தாள். உடை மாற்றிக் கொண்டு சோபாவில் அமர்ந்தவனிடம் காப்பிக் கோப்பையை நீட்டியவள் “ஏங்க நகை மாடல் செலக்ட் பண்ணிட்டேன். நல்லா இருக்கான்னு நீங்களும் ஒருதரம் பார்த்திடுங்களேன்” எனச் சொல்லியபடி கேட்லாக்கை விரித்து நீட்டினாள்.
அதைக் கையில் கூட வாங்காமல் “ஆமாம். இது இப்ப ரெம்ப முக்கியம் பாரு. கல்யாணமாகி இத்தனை வருசத்துல ஒரு புள்ள குட்டிக்கு வழியில்ல. இருக்கிறதை அனுபவிக்கிறதுகே ஒன்னையும் காணோம். இதுல நகை தான் முக்கியமாக்கும். பேசாம போய்த் தொலைடி” என்று சீறினான். அவனின் இந்த பேச்சை அவள் சிறிதும் எதிர்பார்க்கவில்லை. என்னவாயிற்று இவனுக்கு என அவளால் யோசிக்கக் கூட முடியவில்லை. ”பேசாம போய்த் தொலைடி” என்ற வார்த்தைகள் மட்டும் மீண்டும், மீண்டும் அவளின் காதிற்குள் எதிரொலிப்பது போல் இருக்க தன்னையுமறியாமல் தாரை, தாரையாய் வழிந்த கண்னீரைத் துடைத்த படி போட்டிருந்த ஆடையைக் கூட மாற்றிக் கொள்ளாமல் செருப்பை அணிந்து கொண்டு வீட்டை விட்டு வெளியேறினாள்.
சுய பிரங்கையற்று சோபாவில் அப்படியே கிடந்தவனை அவனுடைய அலைபேசியின் சப்தம் பிரங்கையுறச் செய்தது. எழுந்துவந்து அலைபேசியை எடுத்துப் பார்த்தான். மறுமுனையில் லதாவின் அம்மா இருந்தார்.
 துணியெல்லாம் எடுத்துட்டு வராமல் சும்மா வந்திருக்கா எப்பவும் சாப்பிட்ட உடனையே அங்கே வந்து விடுவா. இன்னைக்கு என்னன்னா சாப்பாடு வேணான்னு சொல்லிட்டு ரூமுக்குள்ளேயே உட்காந்திருக்கா. உங்களுக்குள் வேற எதுவும் பிரச்சனையா தம்பி எப்பவும் சாப்பிட்ட உடனையே அங்கே வந்து விடுவா. இன்னைக்கு என்னன்னா சாப்பாடு வேணான்னு சொல்லிட்டு ரூமுக்குள்ளேயே உட்காந்திருக்கா. உங்களுக்குள் வேற எதுவும் பிரச்சனையா தம்பி
நிமிர்ந்து மணியைப் பார்த்தான். நள்ளிரவு பன்னிரெண்டு பத்தாகி இருந்தது. லதா வீட்டை விட்டுப் போய் ஐந்து மணிநேரத்திற்கும் மேலாகி விட்டதை அப்பொழுது தான் அகிலன் உணர்ந்தான்.
என்ன தம்பி பேச்சையே காணோம் என மறுமுனையில் கொஞ்சம் பதட்டமாய் கேட்பது தெரிந்ததும், ”வழக்கம் போல தான். வேறு ஒன்றுமில்லை” எனச் சொல்லி சமாளித்து விட்டு அலைபேசியை வைத்தான்.
நடந்தவைகள் மெல்ல அவன் மனதில் மீண்டும் காட்சிகளாய் நகர ஆரம்பித்தது. அலுவலகத்தில் நிகழ்ந்தவைகள் முற்றாக விலகி அவன் மனம் முழுக்க லதா பற்றிய நினைப்பே இருந்தது. ”சே………என்ன ஒரு மடத்தனமான காரியம் செய்து விட்டேன். என்ன வார்த்தைகளைப் பேசிவிட்டேன். நான் பேசியதற்கும், அலுவலகத்தில் பொதுமேலாளர் பேசியதற்கும் என்ன வித்தியாசம் இருக்கிறது என் இயலாமையை சுட்டிக்காட்டியதற்காக வருத்தமும், வேதனையும் பட்ட நான் அதே தவறைச் செய்து அவளுக்கு வருத்தத்தையும், வேதனையையும் தந்து விட்டேனே. ஆறுதல்களால் மீட்க முடியாத வார்த்தை ரணத்தை அவளுக்குள் விசம் தோய்த்த அம்பாக செருகி விட்டேனே. என்னிடமிருந்து இப்படியான வார்த்தைகளா என் இயலாமையை சுட்டிக்காட்டியதற்காக வருத்தமும், வேதனையும் பட்ட நான் அதே தவறைச் செய்து அவளுக்கு வருத்தத்தையும், வேதனையையும் தந்து விட்டேனே. ஆறுதல்களால் மீட்க முடியாத வார்த்தை ரணத்தை அவளுக்குள் விசம் தோய்த்த அம்பாக செருகி விட்டேனே. என்னிடமிருந்து இப்படியான வார்த்தைகளா என்று அவள் மனம் என்ன பாடு பட்டிருக்கும். அவளின் இயலாமையை, உடல்நிலைக் குறைபாட்டை நானே கொச்சைப் படுத்தி விட்டேனே” என அவன் மனம் அவனிடம் பேச, பேச அவனுக்கே அவன் மேல் கோபம் வந்தது. கண்ணீர் கண்களிலிருந்து தானாகவே வடிய ஆரம்பித்தது.
பத்து ஆண்டுகளாக தன் சுகங்களைக் கூட பெரிதாக நினைக்காமல் என்னை ஒரு குழந்தையைப் போல கவனித்துக் கொண்டவளை கேவலம் ஒரு நகைக்காக இப்படி குதறிவிட்ட காயத்தை அவள் வாழ்நாளிலிருந்து எப்படி மறக்க வைப்பேன் என நினைக்க, நினைக்க அவனுக்கு அங்கு இருக்க இருப்புக் கொள்ள் வில்லை. அவள் வீட்டிற்குப் போகலாம் என்றால் நடு இரவு தாண்டிய அகால நேரத்தில் அவள் வீட்டுக் கதவை தட்டினால் மாமனாரும், மாமியாரும் ஏதாவது நினைக்கக் கூடும் என்று நினைத்தான். இத்தனை வருடத்தில் அவள் கோபித்துக் கொண்டு போகும் போதெல்லாம் இவன் போய் அழைத்ததே இல்லை என்பதும் அவன் அப்படி நினைத்தற்கு காரணமாக இருந்தது. தவிர, லதாவின் அம்மா பேசியதில் இருந்து நடந்தவைகளை அவள் இன்னும் வீட்டில் சொல்ல வில்லை என்பதும் அங்கு தான் போகப் போய் நடந்தவைகளை அவர்கள் வீட்டில் சொல்லும் படியாகிவிடுமோ என நினைக்க, நினைக்க அவனுக்கு அங்கு இருக்க இருப்புக் கொள்ள் வில்லை. அவள் வீட்டிற்குப் போகலாம் என்றால் நடு இரவு தாண்டிய அகால நேரத்தில் அவள் வீட்டுக் கதவை தட்டினால் மாமனாரும், மாமியாரும் ஏதாவது நினைக்கக் கூடும் என்று நினைத்தான். இத்தனை வருடத்தில் அவள் கோபித்துக் கொண்டு போகும் போதெல்லாம் இவன் போய் அழைத்ததே இல்லை என்பதும் அவன் அப்படி நினைத்தற்கு காரணமாக இருந்தது. தவிர, லதாவின் அம்மா பேசியதில் இருந்து நடந்தவைகளை அவள் இன்னும் வீட்டில் சொல்ல வில்லை என்பதும் அங்கு தான் போகப் போய் நடந்தவைகளை அவர்கள் வீட்டில் சொல்லும் படியாகிவிடுமோ என்ற நினைப்பும் தடையாக இருந்தது.
எப்போதும் இல்லாத தவிப்பாய் லதாவைப் பார்க்க வேண்டும் என்று மட்டும் மனம் அலைபாய்வதைப் போல் இருக்க வாசலுக்கும், வரவேற்பறைக்குமாக வீட்டிற்குள்ளேயே அலைந்து கொண்டிருந்தவன் வாசலை வந்து அடிக்கடி எட்டிப்பார்த்துக் கொண்டே இருந்தான். ஒரு கட்டத்தில் அப்படி வந்து பார்ப்பது அவதியாக இருக்கவே முழு வாசல் கதவையும் திறந்து வைத்து விட்டு வீட்டிற்குள்ளேயே அலைந்து கொண்டிருந்தான். அலைபேசியை அடிக்கொரு தடவை பார்த்துக் கொண்டான்.
வழக்கம் போலவே திரும்பவும் வந்து விடுவாள் என்ற நம்பிக்கை இருந்தாலும் இன்று நடந்தவைகள் அனைத்துமே வழக்கத்துக்கு மாறாக இருந்தது அவனுக்குள் பயத்தையும், பதற்றத்தையும் உருவாக்கிய படியே இருந்தது. அலைபேசியோடு சோபாவில் வந்து அமர்ந்தவன் அதில் தான் சேமித்து வைத்திருந்த லதாவின் புகைப்படங்களைத் திறந்து பார்த்தான். அவனின் கன்னத்தில் அழுத்தமாய் இரண்டு உதடுகளையும் குவித்து தன் பிறந்தநாளில் அவள் கொடுத்த முத்தப் புகைப்படத்தை அப்படியே பார்த்துக் கொண்டிருந்தவனின் மனதில் இத்தனை அன்புள்ளவளை இப்படி இரணப்படுத்தி விட்டோமே என்ற குற்ற உணர்வு மின்னலாய் கீறிச் சென்றது.
உறக்கம் தூரத்து வானமாய் போய்விட இமைகள் இணைசேர மறுத்த நிலையில் அப்படியே சோபாவில் சரிந்து கிடந்தான். வெளியில் வானம் தன் துயிலை முடிப்பதற்கான தயாரிப்பில் இருந்தது. வாசலில் ஒரு நிழலும் கூடவே ஏதோ உராயும் சப்தமும் கேட்டது. அடிக்கொருதரம் பார்த்துச் சலித்ததில் எழுந்து போய் பார்க்க மனம் வரவில்லை. சட்டென மறைந்த நிழலின் நிஜமாய் லதா நின்றாள். காலணியை அதற்குரிய இடத்தில் வைத்து விட்டு சோபாவிற்கு அருகில் வந்தாள். காலில் விழுந்து கட்டிப்பிடித்து அழ வேண்டும் என அப்போது நினைத்த எண்ணம் இப்போது வரவில்லை. கன்ணீர் இன்னும் அதிகமாய் ஊற்றெடுக்க அவளை பார்த்தபடி சரிந்த நிலையிலேயே சோபாவில் கிடந்தான்.
எதுவும் பேசாமல் டீபாய் மேல் இருந்த நேற்று தான் கொடுத்த காப்பி கோப்பையை எடுத்துக் கொண்டு சமையலறையை நோக்கிப் போனாள். அருந்தப்படாமல் ஆடையோடு இருந்த அந்தக் காப்பி கோப்பையை கழுவி விட்டு புதியதாய் காப்பி கலந்து எடுத்து வந்தாள். சரிந்து கிடந்த அகிலனின் அருகில் அமர்ந்து அவனின் தலையைத் தன் மடியில் தூக்கி வைத்துக் கொண்டு முடியைக் கோதி விட்டபடி குமாரிடம் நேற்று இரவு பேசினேன் என்றாள்.
குமார் அகிலனின் பாலிய கால சிநேகிதன். அவன் குடும்பத்தில் ஒருவனாக மதிக்கப்படுபவன். இருவரும் ஒரே அலுவலகத்தில் வெவ்வேறு பிரிவில் பணி செய்தனர். அவனிடம் லதா பேசியிருக்கிறாள் என்றால் நிச்சயம் அலுவலகத்தில் நடந்தவைகளை, அதன்பின் பொதுமேலாளர் பேசிய விதம் குறித்து தான் வெளிக்காட்டிய மனக்குமுறலை அவன் சொல்லியிருப்பான் என அகிலன் நினைத்தான். மடியில் படுத்தவாறு அவளின் முகத்தை பார்த்து மன்னிச்சிரு என அவன் சொல்லி முடிப்பதற்குள்ளாக அவனின் உதட்டோரத்தில் தன் இதழ்களைப் பதித்தவள், அவனின் உள்ளங்கையை தன் கைக்குள் வைத்து மென்மையாய் அழுத்தியபடி இன்று விடுப்பு எடுத்து விட்டு கொஞ்சம் தூங்குங்கள் என்றாள். விடாமல் அவனின் உள்ளங்கையை தன் உள்ளங்கைக்குள் வைத்து மென்மையாய் அழுத்தியபடியே இருந்தாள். அது தன்னுடைய வலியை, துயரத்தை அவள் தனக்குள் வாங்கிக் கொள்வதை போல் இருப்பதாய் உணர்ந்த அகிலன் தன் முகத்தை அவளின் மடியில் புதைத்த படி பெருங்குரலெடுத்து அழ ஆரம்பித்தான். இப்போதைய மனநிலையில் அது அவனுக்கு அவசியம் என்பதை அவளும் உணர்ந்திருந்ததால் அவனை அழ விட்ட படியே தன்னுடைய நேசிப்பை, புரிதலை, அன்பை, காதலை அவனின் தலையைத் தன் விரல்களால் வருடிக் கொடுத்து அவனுக்குள் செலுத்திக் கொண்டிருந்தாள்.
நன்றி : தமிழ்முரசு நாளிதழ்
Labels: அச்சில், கதை, தமிழ்முரசு நாளிதழ்
”அலமாரி” – யில் வந்த விமர்சனம்
”நாவல்” என ஆசிரியர் குறிப்பிட்டிருந்தாலும் இதில் நாவலுக்கான இழை பூரணி, அருண், குமிகோ, லெனின், வாங்லி, யாசியன், திசைகள் மாறி வந்து ஒரு சேர கப்பலில் பயணிக்கும் நண்பர்கள் என கதாபாத்திரங்களால் வாழ்வியலுக்கான விசயங்களை தலையில் குட்டு வைப்பது போல சொல்லியும், எதிர்பார்ப்புகளை ஏற்படுத்திய படியும், சுவராசியமாய் ஒரு மெல்லிய சரடாக மட்டுமே நகர்ந்து செல்கிறது. மற்றபடி நூல் ஒரு கப்பல் பயணத்தை மட்டுமே முழுமையாக தருகிறது.
சிங்கப்பூர் – மலேசியா – தாய்லாந்து என மூன்று நாடுகள் ஐந்து நாட்கள் என சுற்றி வந்த இந்த கப்பல் பயணத்தை நூலாசிரியரே மேற்கொண்டு அனுபவித்து அதன் ஈரம் காயாமல் கொடுத்திருப்பதால் நேரடியாக நாமே பயணம் செய்த அனுபவத்தை உணர முடிகிறது. உணர்ந்தால் மட்டும் போதாது அனுபவிக்க வேண்டும் என்றால் பயணம் செய்து தான் ஆக வேண்டும். செலவு என்று பார்த்தால் கணவன், மனைவி, குழந்தை என மூவர் அடங்கிய குடும்பத்திற்கு 1,75,000 ரூபாயாம் கப்பலில் தரப்படும் அறை உள்ளிட்ட சில வசதிகள் தவிர மற்ற வசதிகளுக்கு நாம் செய்யும் செலவு தனியாம் கப்பலில் தரப்படும் அறை உள்ளிட்ட சில வசதிகள் தவிர மற்ற வசதிகளுக்கு நாம் செய்யும் செலவு தனியாம் கப்பலில் ஏறும் போதே அடையாள அட்டையோடு (SEE PASS) கடன் அட்டையையும் (CREDIT CARD) இணைத்து விடுவார்களாம்
பயணத்தை தொடங்குவதற்கு முன் என்னென்ன செய்ய வேண்டும், அன்னியநாட்டில் நுழைவதற்கான நுழைவுச் சீட்டு (VISA) நடைமுறைகள், அந்தந்த நாடுகளின் துறைமுகத்திற்கு கப்பல் சென்ற பின் வெளியேறி சுற்றிப்பார்ப்பதற்கான நடைமுறைகள், அங்கு வாங்கக் கூடிய பொருட்கள் போன்ற தகவல்களை சொல்லி வரும் நூலாசிரியர் கட்டம் கட்டப்பட்ட அடையாளங்களுக்குள் பயணக்காப்புறுதி உள்ளிட்ட பயணங்களின் போது மறக்காமல் கவனத்தில் கொள்ள வேண்டிய விசயங்களையும் சுட்டிக் காட்டுகிறார்.
சரளமான தமிழ் நடையில் நூலாசிரியரின் எழுத்திலேயே சொல்ல வேண்டுமானால் ”குழிகள் இலாத விரைவுச்சாலையில் வழுக்கிக் கொண்டு சென்ற கார் பயணம் போல” வாசித்தலின் வழி ஒரு முழு கப்பல் பயணத்தை அதன் பிரமாண்டத்தோடும், அழகியலோடும் என்னை அனுபவிக்க வைத்தது இந்நூல்.நீங்களும் வாசியுங்கள். நிச்சயம் நீங்களும் உணர்வீர்கள்.
நன்றி ; அலமாரி மாத இதழ்
Labels: அச்சில், அலமாரி மாத இதழ், புத்தகப் பார்வை
ஆன்மிக சாண்ட்விச் – 3
(திண்ணை இணைய இதழில் “ஆன்மிக சாண்ட்விச்” நூல் குறித்து கவிஞரும், கட்டுரையாளருமான தேனம்மை லெஷ்மணன் எழுதி உள்ள அறிமுக உரை)
உலகமயமாக்கலில் ஆன்மீகத்தையும் இணைத்து கோபி தந்திருக்கும் கட்டுரைகளின் தொகுப்பே ஆன்மீக சாண்ட்விச். ஃபாஸ்ட்புட் கலாச்சாரத்தில் வாழும் நமக்கு பெரும்பாலான ஆன்மீக விஷயங்களும் புராண கதைகளுக்குமான தெளிவு கிடைப்பதில்லை.
பன் பட்டர் ஜாம், ப்ரெட் சாண்ட்விச் என்று கிடைத்ததை கையில் எடுத்துக்கொண்டு விரையும் அவசர உலகில் ஆன்மீகத்தையும் ஒரு சாண்விச் போல அழகாகச் சுற்றிக் கையில் கொடுத்திருக்கிறார் கோபி. சாண்ட்விச்சில் வைக்கப்படும் உணவுப் பொருட்கள் சக்தியைத் தருவது போல இந்த ஆன்மீக சாண்ட்விச்சுக்குள் வைக்கப்படும் பொருட்கள் நமக்கு மறைபொருளை உணர்த்தியும் அதன் சக்தி வீச்சை உணருமாறும் வடிவமைக்கப்பட்டிருக்கிறது.
Labels: ஆன்மிக சாண்ட்விச், இணையத்தில், திண்ணை.காம், விமர்சனம்
அகதி என்ற பதத்தை இனத்திற்குரியதாக்கி
இனம் காக்க களம் கண்டவர்களை
விழுதுகளாய் வியாபித்து நிற்கும் அடையாளங்களை
முன் தோன்றிய மூத்த குடி என்ற பெருமை மட்டும்
Labels: இணையத்தில், கவிதை, திண்ணை.காம்
மாற்ற முடியாத விசயங்களுக்காக மனதை அலட்டிக் கொண்டு தன்னைத்தானே வருத்திக் கொள்பவர்கள் பலர். அவர்களின் பிரச்சனைகளை வைத்து ஒரு புத்தகமே போடலாம். தங்களுக்குத் தாங்களே போட்டுக் கொள்ளும் விலங்குகளை உடைத்துக் கொண்டு வெளிவராத வரை அவர்களுக்கு எட்டா உயரத்தில் தான் வெற்றி இருக்கும்.
மாற்ற முடியாத விசயங்களை அப்படியே ஏற்றுக் கொள்வது, மாற்றுவதற்கான சாத்தியங்களை ஆராய்ந்து செயல்படுவது என்ற இரண்டு வகைகளில் எடுத்துக் கொள்வதன் மூலம் வாழ்க்கையை மகிழ்ச்சியானதாக மாற்றி விட முடியும்.
வாழ்க்கை மீது விதிக்கப்பட்டிருக்கும் சில எதார்த்தங்களை ஒப்புக் கொள்ள மறுக்காதீர்கள். நம் முன்னோர்கள் அப்படியான எதார்த்த நிகழ்வுகளை “விதி” என்று வகைப்படுத்தினார்கள். அதை மாற்ற முடியாது என்பதாலயே ”விதியை மாற்ற முடியும்” எனச் சொல்லாமல் ”விதியை மதியால் வெல்லலாம்” எனச் சொல்லித் தந்தனர்.
இஸ்லாமிய கலிபாக்களில் ஒருவரான ஹஜ்ரத் அலியை சந்தித்த யூத இளைஞன் விதிக்கும், பகுத்தறிவுக்கும் உள்ள வித்தியாசத்தைச் சொல்ல முடியுமா என்று கேட்டான். ஹஜ்ரத் அலி அவனிடம், “உன் வலதுகாலை தூக்கு” என்றார். அவனும் தனது வலது காலைத் தூக்கியபடி நின்றான்.
“சரி…..இப்போது உன் வலது காலைக் கீழிறக்காமலேயே இடது காலையும் தூக்கு” என்றார்.
“ஒற்றைக் காலை மட்டும் தூக்கு என்றதும் உன்னால் முடியும் என நினைத்து செய்தாய் அல்லவா அது தான் பகுத்தறிவு. இன்னொரு காலையும் தூக்கச் சொன்ன போது அது முடியாது என உணர்ந்தாய் அல்லவா அது தான் பகுத்தறிவு. இன்னொரு காலையும் தூக்கச் சொன்ன போது அது முடியாது என உணர்ந்தாய் அல்லவா அதுதான் விதி” என்றார். அந்த வித்தியாசத்தை உணர்ந்தாலே போதும்.
விதியை மதியால் வெல்லுங்கள். வாழ்வு வசப்படும். மகிழ்ச்சி உங்களைத் தேடி வரும்.
நன்றி : தி இந்து நாளிதழ்
Labels: அச்சில், கட்டுரை, தமிழ் இந்து நாளிதழ், தன்னம்பிக்கை
சகுனியிடம் தோற்ற தருமராய் ....
நன்றி : தமிழ்முரசு நாளிதழ்
Labels: அச்சில், கவிதை, தமிழ்முரசு நாளிதழ்
கவிஞர். பாலு மணிமாறனின் ”சகபயணிகளோடு சில உரையாடல்கள்” தொகுப்பை முன் வைத்து-
சிங்கப்பூர் இலக்கியத் தளத்தில் கவிஞர், எழுத்தாளர், பதிப்பாளர், தொகுப்பாசிரியர், இணைய இதழாசிரியர், வாசகர் வட்ட அமைப்பாளர் என்ற பன்முகத்தன்மையோடு இயங்கி வரும் பாலு மணிமாறனின் இரண்டாவது கவிதைத் தொகுப்பு ”சக பயணிகளோடு சில உரையாடல்கள்”. சக பயணிகள் என்ற வார்த்தை தன்னோடு பயணம் செய்கின்றவர்களை குறிப்பிடுவதாக இருந்தாலும் பயணிக்கின்ற வழியில் தான் பார்க்கின்றவர்களின், தன்னைக் கடந்து போகின்றவர்களின் சம்பவங்கள், நிகழ்வுகள், உணர்வுகள் முதலியவைகளின் வெளிப்பாடுகள் வழி இத்தொகுப்பில் கவிஞர் தன்னையே பயணியாக்கிக் கொள்கிறார்.
அகம், புறம் என மனித வாழ்வை இரு கூராக்கி நீளும் வாழ்க்கை நிகழ்வுகளைச் சொல்லும் இத்தொகுப்பும் அத்தகைய இரு கூறுகளைக் கொண்டிருக்கிறது. சரிபாதி பக்கங்களில் முதல் பகுதி புறம் சார்ந்த நிகழ்வுகளைக் கவிதையாக்குகிறது, இரண்டாவது பகுதி அகம் சார்ந்த காதலை உரையாடல் படுத்துகிறது. காதல் கவிதை என்றாலே காததூரம் ஓடும் நிலையில் ”காதல் உரையாடல்கள்” என அப்பகுதிக்கு தலைப்பிட்டிருப்பது தற்செயல் நிகழ்வாய் இருக்காது என நினைக்கிறேன். அகப்பகுதியில் காதல் உரையாடல்களை ஒரு நாட்குறிப்பின் பதிவாய் பதிவிட்ட கவிஞர் புறப்பகுதியில் தான் வாழும் நாடான சிங்கப்பூரின் வாழ்வியல் நிகழ்வுகளைப் பதிவு செய்திருக்கிறார்.
ஒரு படிமத்தை மட்டும் உருவாக்கிக் காட்டி விட்டு அதன் போக்கின் நீளத்தை, பார்வையின் பரப்பை வாசிப்பாளனிடம் தந்து விடுவது. அதேபோல, தான் உருவாக்கிக் காட்டும் படிமத்தின் மீது வாசிப்பாளனை தானே கொண்டு செலுத்துவது என்று விரிந்து பரவும் கவிதையின் இரண்டு முகமும் இந்தத் தொகுப்பில் சம அளவில் விரவிக் கிடக்கிறது.
இந்தத் தொகுப்பில் இருக்கும் “ஒரு தொலைக்காட்சி நடிகை” எனக்குப் பிடித்த ஆகச்சிறந்த கவிதைகளில் ஒன்று. ஒரு தொலைக்காட்சி நடிகைக்கும், அதே புளோக்கில் (குடியிருப்பில்) வசிக்கும் தனக்குமான ஒரு உரையாடலை மொழியற்ற முகக்குறிப்பில் கவிஞர் நிகழ்த்திக் காட்டுகிறார். மின் தூக்கியில் அவ்வப்போது தன்னைப் பார்த்த ஒருவன் தான் தொலைக்காட்சி நடிகையானதை உணர்ந்தானா என்பதையும், பின்னொரு நாளில் பிள்ளைகளோடு தன்னைக் கண்ட போது அடையாளம் கண்டு கொண்டானா என்பதையும், பின்னொரு நாளில் பிள்ளைகளோடு தன்னைக் கண்ட போது அடையாளம் கண்டு கொண்டானா என்பதையும் அறிந்து கொள்ள அவள் ஆர்வம் கொள்கிறாள். அந்த ஆர்வத்தின் அர்த்தம் உணர்ந்தும் அறியாதவர் போல் இவர் நடிக்கிறார். தன்னால் அறிந்து கொள்ள முடியாத நிலையில் ஏமாற்ற உணர்வு மேலோங்க அவள் அங்கிருந்து போய்விட்ட பின் அங்கு எழும் ஒரு வெற்று நிலையை -
சற்றே ஏமாற்றம் வடியும் நடையோடு
நான் இன்னும் நடிக்கிறேன் ; தெரிகிறது
 - என்று நிறைவு செய்கிறார். இந்தச் சில நிறைவு வரிகளில் இந்த வாழ்வில் நம் சக மனிதர்களிடம் அவர்கள் நம் அண்டை வீட்டில் இருந்த போதும் கூட எப்படி புழங்குகிறோம் என்பதைச் சொல்லி விடுகிறார். சக மனிதனிடம் வேடதாரிகளாக இருந்து வரும் நமக்கு நம் முன் நிற்கும் அந்த சக மனிதனும் நம்மைப் போலவே பாவணை செய்து கொண்டிருக்கிறானோ என்ற சந்தேகக் கேள்வி எப்பொழுதும் தொக்கி நிற்பதையும், அது விடையில்லா வினாவாகவே தொடர்வதையும் ”தெரியவில்லை” என்று தனக்குத் தானே கூறிக்கொள்ளும் ஒற்றை பதிலில் சுட்டி விடுகிறார்.
”கிளிஜோசியம்” என்றொரு கவிதை சற்றே வித்தியாசமான கவிதை. கவிதையின் பாடுபொருளாய் இருக்கும் ”கிளி” - க்காக பேசிச் செல்லும் இந்தக் கவிதையில் -
எளிதாகப் புரிய வைக்கும் - என்று அதன் தன்மையைச் சாடும் முறையில் ஒரு அறிவுரையைச் சொல்லி முடித்த அடுத்த நொடியில் - அடியில்
 - என முடித்து நவீன யுகத்திலும் சிந்திக்கும் தன்மை கொண்ட மனிதன் கூட்டைத் திறந்த பின்னும் பறத்தல் என் சுதந்திரம் என உணராது மீண்டும் கூட்டிற்குள் தன்னைச் சுருக்கிக் கொள்ளும் ஒரு ஐந்தறிவு உயிரினத்திடம் தன்னுடைய எதிர்காலத்தைக் கொடுப்பதைச் சாடுகிறார்.
நம்பிக்கை சார்ந்து நகரும் ”உணவைப் பற்றிய சிந்தனை” என்ற கவிதை அழுத்துப் போகச் செய்யும், போரடிக்க வைக்கும் போதனைகளால் சூழாமல் -
 – என சில தெறிப்புகளால் நம்மை விழிப்படைய வைக்கிறது. எதார்த்த நிகழ்வுகளின் நிஜத்தை எளிய வரிகளில் உணர வைத்து விடுகிறார் கவிஞர் பாலு மணிமாறன்.
நம்மைப் பற்றிய ஒரு தீர்மானத்தோடு வருபவர்களிடம் தீர்மானிப்பதற்கான பேச்சுவார்த்தைகள் என்பது ஒரு வழிப்பாதையாகவே இருக்கும். தீர்மானித்தவரே நமக்கான பேச்சை அவரிடமிருந்து நமக்குக் கடத்திக் கொண்டிருப்பார். அங்கு உரையாடல் என்பது உவப்பானதாய் இருப்பதற்கு பதில் ஒருவித மென் உபாதையாகவே இருக்கும் என்பதை ”ஓர் உரையாடலுக்கு முன்” என்ற கவிதையில் -
என்னிடம் ஏதுமில்லை – என்ற வரிகளில் எளிமையாய் முடித்து விடுகிறார்.
”நானறிந்த நாலு” என்ற கவிதையில் இடம் பெற்றிருக்கும் -
ஒரு லட்சம் செலவு செய்து
ஊழியர்களாய் இருக்கிறார்கள் – என்ற வரிகள் மனித ஆற்றல்களை இறக்குமதி செய்யும் நாடுகளுக்கு ஊழியர்களாய் சென்று சேர்ந்தவர்களின் நிலையை மட்டுமல்ல இப்படி வருகின்றவர்கள் கடைசி வரையிலும் ஊழியர்களாக மட்டுமே இருக்க முடிகிறது என்னும் உண்மையைச் சூசகமாய் சொல்கிறது.
காலநதி என்பது கடந்து மட்டும் செல்வதில்லை. யாருக்காகவும் காத்திருக்காமல் நகர்ந்து விடுவதைப் போல யாருடையதையும் பாகுபாடில்லாமல் கடத்திக் கொண்டும் போகிறது. கவனித்து கவனமாய் இருப்பவர்கள் மட்டுமே அந்த நதிக்கு இரையாகாமல் தப்பி விடுகிறார்கள். தப்பிக்க மறந்து சிக்கியவர்களுக்காக ஒரு போதும் நதி கவலைப்படுவதில்லை. அதற்காக அது எந்தச் சலனமும் கொள்வதில்லை என்பதைச் சொல்லும் ”என்றுமிருக்கும் நதி” –
கண்களற்ற சாலை, பயணிகளைக் கவனிக்கவும், அவரவர் வாழ்க்கை, வசிப்பிடச் சிக்கல்கள், ஐந்து வெள்ளி பத்துக் காசு ஆகிய கவிதைகள் சட்டென கடந்து போகவிடாமல் நம் கால்களை இருத்தி வைக்கின்றன. வாழ்வியல் பார்வைகளின் எதார்த்தங்களை சுமந்து கொண்டு நகர்ந்து வரும் கவிதைத் தொகுப்பின் இரண்டாம் பகுதி ”காதல், சில உரையாடல்கள்” என அகம் சார்ந்து பேசுகிறது. இங்கு கவிஞர் தனக்குத் தானே சக பயணியாகி நம் முன் உரையாடுவதோடு வாசிக்கும் நம்மையும் அப்படியான சூழலுக்குள் கொண்டு போய் நிறுத்தி விடுகிறார்.
காதலியின் எதிர்வினைகளை மட்டுமே காதலுக்கான பாடு பொருளாய் அள்ளி வந்தவர்களுக்கு மத்தியில் கவிஞர் பாலு மணிமாறனின் காதல் உரையாடல்கள் மாறுபட்ட வாசிப்பை, இரசணையைத் தருகிறது. காதல் சார்ந்து கலந்து கட்டிய கட்டிச்சோறாய் இருக்கும் உரையாடலானது காதல் நினைவுகளில் குவிந்து விரிந்தாலும் –
உனக்கு நான், எனக்கு நீ
உனக்கு நீ, எனக்கு நான்
 – என எதார்த்த உண்மைகளையும் சொல்லிச் செல்கிறது.
சமயத்தில் கவிதை – இந்தக் கவிதையை கவிதை எழுதுபவர்களும் எடுத்துக் கொள்ளலாம். காதலிப்பவர்களும் எடுத்துக் கொள்ளலாம். இரண்டும் இல்லாதவர்கள் யாராவது இருந்தால்() அவரவர் மனநிலைக் கேற்ப எந்த வார்த்தைகளைப் போட்டுக் கொண்டாலும் இந்தக் கவிதை அவர்களுக்குரியதாகி விடுவதைப் போல தொகுப்பின் ஒவ்வொரு கவிதையின் வழி நிகழும் காதல் உரையாடல்கள் எனக்கும் – உங்களுக்கும் – நமக்கும் ஆனதாகவே இருப்பதை வாசிப்பவர்கள் உணர முடியும். அது தான் இந்தப் பகுதியின் சிறப்பு – வெற்றி எனக் கருதுகிறேன்.
நவீனத்துவம், முன் நவீனத்துவம், பின் நவீனத்துவம் என நிகழ்வுகளின் சாயலை சிறிய வரிகளுக்குள் சிக்க வைத்து வாசிப்பாளனை சிக்கலெடுக்கச் சொல்லும் வார்த்தைகள், ஜோடனை நடைகள், அகராதி வைத்து அர்த்தம் காண வேண்டிய துயரங்கள் ஏதுமில்லாமல் பரப்பளவில் குறைந்து பொருள் அளவில் விரியும் பாசாங்கில்லா வார்த்தைகள், அதற்கேற்றால் போல ஓவியர்களின் எளிய கோட்டுருவ காட்சிகள் சகிதம் இத்தொகுப்பின் வழி நம்மோடு உரையாடல்களை நிகழ்த்தி முடிக்கும் கவிஞர் அதற்குப் பிந்தைய உரையாடல்களை நமக்கும், நம் மனதுக்குமானதாக மடை மாற்றி விடுகிறார். மடை மாறியதுமே கரை நுகர நுரை தழும்ப தவழ்ந்து வரும் அலையாய் நமக்குள்ளும் நினைவலைகள் தவழ ஆரம்பித்து விடுகிறது.
Labels: இணையத்தில், புத்தகப் பார்வை, மலைகள்.காம்
என் நூல்கள் [அச்சு - மின் நூல்]
”அலமாரி” – யில் வந்த விமர்சனம்
ஆன்மிக சாண்ட்விச் – 3
சகுனியிடம் தோற்ற தருமராய் ....
ரசிக்க - சிந்திக்க (15)
ஒரு மனிதன் மிகுந்த துன்பங்களுக்கும், துயரங்களுக்கும் ஆட்பட்டு கஷ்ட்டப்படுவதைக் கண்டு, “எப்ப செஞ்ச பாவமோ இப்பக் கெடந்து அனுபவிக்கிறா...
காமராஜர் - வாழ்வும் - அரசியலும்
கர்மவீரர், ஏழைகளின் தெய்வம், மதிய உணவு தந்த மக்கள் நாயகன், கறுப்பு காந்தி என அனைவராலும் அன்புடன் அழைக்கப்பட்ட நம் மண்ணின் மைந்தர் காமராஜர்...
மெளன அழுகை - 2
” மெளன அழுகை ” கவிதை தொகுப்பிற்கு கவிஞரும் , விமர்சகருமான திரு . ஸ்ரீரங்கம் செளரிராஜன் அவர்கள் அளித்துள்ள விமர்சனம் ம...
மெளன அழுகை - 3
(திண்ணை இணைய இதழில் “மெளன அழுகை” கவிதை நூல் குறித்து கவிஞரும், கட்டுரையாளருமான தேனம்மை லெஷ்மணன் எழுதி உள்ள அறிமுக உரை) கிட்டத்தட்ட ...
வாழ்க்கைக்கான உந்து சக்தியை தன்னுள் உறைய வைத்திருக்கும் “ இராமாயணம் ”, “ மகாபாரதம் ” என்ற மாபெரும் இதிகாசங்களில் கொ...
படைப்புகளை வெளியிட ஆசிரியரின் அனுமதி பெற வேண்டும். Simple theme. Powered by Blogger.


IdlyVadai - இட்லிவடை: சன்டேனா இரண்டு (2-1-11) செய்திவிமர்சனம்

பாயும் வேகம் ஜெட் லீ தாண்டா
பன்ச் வெச்சா இட்லி தாண்டா
சன்டேனா இரண்டு (2-1-11) செய்திவிமர்சனம்
வணக்கம் அன்பு நண்பர்களே. இட்லிவடையில் தொடர்ந்து 50 வாரங்கள் வெற்றிகரமாக ஓடிய "சன்டேனா இரண்டு" தொடரில்,மீண்டும் ஒரு இடைவேளைக்கு பின்னர் உங்களை சந்திப்பதில் எனக்கு மிக்க மகிழ்ச்சி.
எனது நண்பர் முருகனை பற்றி முதல் செய்தியாக எழுதப்போகிறேன். 'முருகன்'தான் 'இட்லிவடை' என்கிற ஆசாமியின் நிஜப்பெயர் என்று யாரோ ஒரு மானஸ்தன் சொன்னதாக காற்றுவாக்கில் கேள்விபட்டேன். ஆனால், இந்த முருகன் வேறு.
முருகன் - பெங்களூரில் உள்ள சத்யம் நிறுவன கிளை ஒன்றில் ப்ரோஜக்ட் மேனேஜராக இருப்பவர். எதேச்சையாக எனக்கு அறிமுகம் ஆகி, பின்னர் இட்லிவடை மற்றும் கடைத்தெரு தளங்களில் நான் எழுதும் அல்லது கிறுக்கும் வலைப்பதிவுகளை படித்து, நெருக்கமானவர்.
அப்போது நான் பெங்களூரில் இருந்ததால்,ஒரு நாள் ஞாயிறுக்கிழமையில் எனக்கு போன் செய்தார்." இன்பா, இன்னைக்கு எனக்கு ரொம்பவும் வேண்டிய ஒருத்தங்களோட பரதநாட்டிய அரங்கேற்றம் இருக்கு.நீங்க கண்டிப்பா வரீங்க" என்றார்.
பொதுவாக பரதநாட்டியம்,கர்நாடிக் மியூசிக் என்றாலே எனக்கு கொஞ்சம் அலர்ஜி. காரணம்...அதைப்பற்றி எனக்கு ஏதும் தெரியாது அல்லது புரியாது.சரி..முருகனுக்காக போவது என்று முடிவு செய்து கிளம்பினேன். ஒரு சிறிய அரங்கு அது. சுமார் 150 பேர் இருந்தார்கள்.அனைவரும் முருகனின் நிறுவனத்தில் வேலை செய்பவர்கள்,அவரது உறவினர்கள் மற்றும் அவரது நண்பர்கள். .நிறையபேர் தங்கள் மனைவி,குழந்தைகளோடு வந்து இருந்தார்கள்.
நான் போனதும் முருகன் என்னைவந்து வரவேற்று, முன்வரிசைக்கு அழைத்து சென்றார். கையில் இருக்கும் அவரது இரண்டு வயது குழந்தையிடம்.."ஹரி....இன்பா அங்கிளுக்கு ஒரு ஹாய் சொல்லு" என்றார்.
"யாருக்கு சார் அரங்கேற்றம். உங்க சிஸ்டர்ருக்கா
"இல்லை இன்பா. என் மனைவிக்கு" என்றார் முருகன் சிரித்தபடி.
இந்த ஆச்சரியம் ஒய்வதற்குமுன், நாட்டிய நிகழ்ச்சி தொடங்கியது.
நாட்டியம் தெரியாத என்னாலும் ரசிக்கும் படி இருந்தது. அவரது அரங்கேற்றம். "ஆசைமுகம் மறந்து போச்சே" என்ற பாரதியின் பாடல் உட்பட சில பாடல்களுக்கு அவர் நடனம் ஆடினார்.நிகழ்ச்சி முடிந்ததும், மனைவியிடம் என்னை அறிமுகபடுத்தினார் முருகன்.
"இவர்தான் நான் சொல்வேன் இல்ல...இன்பா. கதை,கட்டுரை,கவிதை..எல்லாம் ஒரு கை பார்ப்பாரு" என்று ஓவராக எக்ஸ்போஸ் செய்தார்.
கொஞ்சம் சம்பிரதாய உரையாடல்களுக்கு பின் அவர் என்னிடம் கேட்டார். " கவிதையில உங்களுக்கு யாரை பிடிக்கும். சல்மா,மாலதி மைத்ரேயி,மனுஷ்யபுத்திரன்.." என்று அடுக்கிக்கொண்டே போனார்.
"ஐயோ..எனக்கு அதெல்லாம் தெரியாது.நான் ஒரு டுபாக்கூர் ப்ளாக் ரைட்டர்" என்றேன் நான் அவரிடம்.
"இவங்களுக்கு நாட்டியம் மட்டும் இல்ல. கவிதை,இலக்கியம் ஏன் கொஞ்சம் கர்நாடிக் மியூசிக் கூட படிச்சு இருக்காங்க" என்றார் முருகன். பின்னர் அவரது மனைவி குழந்தையுடன் என்னிடம் விடைபெற்று சென்றுவிட்டார்.
"நீங்க ரொம்ப கிரேட் மிஸ்டர் முருகன். இப்படி ஒரு நல்ல நிகழ்ச்சிக்கு ஏற்ப்பாடு பண்ணி இருக்கீங்களே" என்றேன்.
"கல்யாணத்துக்கு முன்னாடி ஏழு வருஷம் கத்துகிட்டு இருக்காங்க. ஆனா, அரங்கேற்றம் பண்ண முடியலையேன்னு வருத்தம் அவங்களுக்கு உள்ளே இருந்தது.இப்போதான் அதுக்கு சூழ்நிலை சரியாய் அமைஞ்சிருக்கு.இதை அரங்கேற்றம்ன்னு எல்லாம் சொல்ல முடியாது. ஒரு டான்ஸ் ப்ரோக்ராம்.அவ்வளவுதான் " என்ற முருகன் தொடர்ந்து,"நீங்க பெருமையா சொல்ற அளவுக்கு நான் ஒண்ணும் பண்ணல. கல்யாணம் ஆனதுலேர்ந்து எனக்குள்ள உறுத்திக்கிட்டு இருந்த ஒரு குற்ற உணர்ச்சி...அதுக்காகதான் இதை செய்தேன்" என்றார்.
"இவ்வளவு திறமைகள் இருக்குற ஒரு பெண்ணை 'தாலி'ங்கற கயித்த கட்டி, வீட்டுக்குளேயே கட்டிபோட்டுட்டேன் என்கிற குற்ற உணர்ச்சியால் தான் இப்படி ஒரு ப்ரோக்ராமுக்கு ஏற்ப்பாடு செஞ்சேன். பாவம் அவங்க..பத்மா சுப்பிரமணியம் போல இல்லைனாலும் நல்லா வந்து இருப்பாங்கன்னு நினைக்கிறேன்" என்று வருத்ததோடு சொன்னார் முருகன்.
சாப்ட்வேர் உட்பட பெரிய நிறுவனங்களில், எதாவது கெட் டு கெதர் போன்ற நிகழ்ச்சிகள் நடக்கும்போது, தங்கள் மனைவியின் ஆடல்,பாடல் போன்ற கலை திறமைகளை வெளிபடுத்தசொல்லி, கணவர்களே உற்சாகம் தருவது வழக்கமான ஒன்று என்றார் முருகன்.
அவரது வருத்தம் நியாயம் அல்லவா பள்ளியில் நன்கு படிக்கும் பெண்கள் ஏழ்மை காரணமாக விரைவாக திருமண பந்தத்தில் திணிக்கபடுவது நடக்கும் ஒன்றுதானே பள்ளியில் நன்கு படிக்கும் பெண்கள் ஏழ்மை காரணமாக விரைவாக திருமண பந்தத்தில் திணிக்கபடுவது நடக்கும் ஒன்றுதானே எனக்கு தெரிந்த ஒரு உறவினர் பெண் மிகவும் கடினமான இன்ஜினியரிங் சம்பந்தப்பட்ட படிப்பில் நன்கு தேர்ச்சி பெற்றுவிட்டு 'ஹவுஸ் ஒய்ப்' என்று இருக்கிறார்.
திறமைகள் இருந்தும் வெளிச்சதிற்கு வராமல், வீட்டில் முடங்கி கிடக்கும் பெண்கள்தான் எத்தனையோ
அதே சமயம், திறமைகளும், வாய்ப்புகளும் இருந்துமே,சமுக கடமை காரணமாக கண்ணதாசன் எழுதியது போல, 'குடும்பக்கலை போதுமென்றே கூறடா கண்ணா' என்று குடும்ப வாழ்க்கையில் தங்களை விரும்பியே தொலைக்கும் பெண்களும் இருக்கத்தானே செய்கிறார்கள்.
எங்கோ படித்த ஒரு கவிதை ஒன்று என் நினைவுக்கு வந்தது.
நமது வீட்டு பெண்களிடம் நாம் கேட்கவேண்டும்.
"குடும்பம் என்பது பெண்களை, அவரது திறமைகளை முடக்கும் சிறையா
இது கொஞ்சம் ஜாலி பதிவு. புத்தாண்டு ஸ்பெஷலாக .
சமிபத்தில் தஞ்சாவூர்பக்கம் பஸ்ஸில் சென்றுகொண்டு இருந்தபோது, இரண்டு கிராமவாசிகள் இப்படி பேசிக்கொண்டு வந்தார்கள்."என்னலே...இரண்டு ஜி ஏலத்துல ஆயிரங்கோடி ருபாய் அடிச்சிருகாங்கன்னு சொல்றாங்க" (நன்றி : கலைஞர் தந்த கலர் டிவிக்கு).
அதைவிடுங்கள். "லஞ்சம் தருவது குற்றம் என்பது மறைந்து, இப்போது அரசே லஞ்சம் கொடுத்து மக்களை ஓட்டு போட சொல்கிறதே" என்று ஒரு கட்டுரையில் புலம்பி இருக்கிறார் முன்னால் லஞ்ச கண்காணிப்புதுறை ஆணையர் திரு.ஆர்.விட்டல்.
ஒரு ஓட்டுக்கு ஆயிரமோ, ஐநூறோ தருவது வெறும் 'டிப்ஸ்'. கலர் டிவி போன்று 'பெருசாக' எதாவது ஒரு ஓட்டுக்கு இலவசமாக தரவேண்டிய "ஜனநாயக கடமை" நமது அரசியல்வாதிகளுக்கு இருக்கிறது.
குறிப்பாக, முதல்வர் கலைஞர் அவர்களுக்கு இந்த கடமை உணர்ச்சி அதிகமாகவே இருக்கிறது.
கலர் டிவி,காஸ் இணைப்பு, அரிசி எல்லாம் கொடுத்தாகிவிட்டது இனி, வரும் சட்டமன்ற தேர்தலில், வாக்காளர்களுக்கு எதை இலவசமாக தரலாம் என்று அவர் மண்டை காய்ந்து கொண்டிருக்கும் வேளையில், புத்தாண்டு பரிசாக, அவருக்கு(கே) சில 'இலவச' ஆலோசனைகள்...
1.இலவச வீட்டுமனை : விளைநிலங்கள் எல்லாம் விலைநிலங்களாக மாறிவருகின்றன.இந்த லட்சணத்தில், காவேரி,முல்லை பெரியாறு, பாலாறு என்று 'அணை' கட்டிநிற்கும் பிரச்சனைகளால், விவசாயமே ஊத்திக்கொண்டு வருகிறது. இதில், மழைவெள்ளம் வேறு.
பேசாமால், விவசாய நிலங்களை எல்லாம் விலைக்கு வாங்கி, அதை 'பிளாட்' போட்டு, 'திமுகவுக்கு ஓட்டு போடும் குடும்பத்துக்கு ஒரு வீட்டுமனை இலவசம்' என்று அறிவித்தால், பெருவாரியான வாக்குகள் வித்தியாசத்தில் வெற்றி பெறுவது உறுதி.
2. டாட்டா நானோ கார் : 'எங்களுக்கு ஓட்டு போட்டால் குடும்பத்துக்கு ஒரு நானோ கார் இலவசம்' என்று அறிவிக்கலாம். அக்ரிமென்ட்() போடுவதருக்குதான் அண்ணன் ராசா இருக்கிறாரே.உலக அரசியலில் முதல் முறையாக என்று புரட்சி செய்யலாம்.
3.குளிர் சாதனபெட்டி என்னும் ப்ரிட்ஜ் : இப்போதெல்லாம் சினிமா தியேட்டர்களைவிட 'டாஸ்மாக்' கடைகளில்தான் கூட்டம் அலைமோதுகிறது. குறிப்பாக, தீபாவளி,புத்தாண்டு போன்று நாட்களில் சரக்கு வாங்க சான்சே இல்லை.
வரும் தேர்தலில், கலர் டிவி போல 'ஒரு ப்ரிட்ஜ் இலவசம்' என்று அறிவித்தால், பண்டிகை நாட்களுக்கு முன்னதாகவே 'சரக்குகள்' வாங்கி அடுக்கி வைத்துகொள்ள உதவியாக இருக்கும். தமிழகத்தில் இன்றைக்கு பெரும்பான்மை இனமாக இருக்கும் என்னை போன்ற() குடிமகன்கள் ஓட்டுக்களை அப்படியே அள்ளிவிடலாம்.
4.வாஷிங் மெஷின் : எல்லா அரசியல் கட்சிகளும் இலவச வேட்டி,சேலை தருகிறார்கள். ஓட்டு போட்டால் ஒரு வாஷிங் மெஷின் இலவசம் என்று அறிவித்தால், துணிகள் துவைக்கும் இல்லதரிசிகள் ஆதரவு டாக்டர் கலைஞர்க்கே.
5.ரைஸ் குக்கர் : ஒரு ரூபாயில் புழுத்த ச்சே பழுத்த அரிசி தந்தால் போதுமா. அதை வேகவைக்க ஒரு ரைஸ் குக்கர் இலவசமாக வழங்கினால் கிராமபுற பெண்மணிகளின் ஓட்டுக்களை அள்ளலாம்.
6.ஸ்பெஷல் போனஸ் திட்டம் : லஞ்ச பணத்தை நேரடியாக வழங்கினால்தான் தேர்தல் கமிஷன் கவனிக்கிறது.கலைஞர் அவர்கள், ஆலமரம் போல தழைத்து இருக்கும் தனது வீட்டு விசேஷங்களின்போதெல்லாம் அரசு ஊழியர்களுக்கு ஸ்பெஷல் போனஸ் வழங்கலாம். அழகிரி மகன் திருமண நாளில் மதுரையில் அரசு விடுமுறை தந்தது போல. அவர்களும், வழக்கம்போலவே திமுகவினர் கள்ள ஓட்டு போடுவதை கண்டுகொள்ளாமல் இருப்பார்கள்.
7.பொது தேர்வுகள் ரத்து : தமிழ் இனமே ஓசி டிவி, ஓசி சோறு, டாஸ்மாக் சரக்கு என்று நிம்மதியாக வாழவேண்டும் என்பதே திமுக அரசின் நோக்கம். நம்ம பசங்க எல்லாம் படிச்சி என்னத்தையா கிழிக்க போறாங்க
"நாங்கள் ஆட்சிக்கு வந்தால், பத்தாம்வகுப்பு மற்றும் பிளஸ்டூ பொது தேர்வுகளை ரத்து செய்வோம்" என்று அறிவித்தாலே போதும்.ஒட்டுமொத்த மாணவர் சமுதாயமே கள்ள ஓட்டு போட்டாவது உங்களை ஜெயிக்க வைப்பார்கள் என்பது உறுதி.
நீங்களும் உங்க பங்குக்கு எதையெல்லாம் வரும் சட்டமன்ற தேர்தலில் இலவசமாக தரலாம் என்று டாக்டர் கலைஞர் அவர்களுக்கு பின்னூட்டத்தில் ஆலோசனை சொல்லுங்க.சிறப்பான ஆலோசனைகளுக்கு, இட்லிவடை எதையாவது 'இலவசமாக' தரேன்னு சொல்லிஇருக்கார்.
வாசக நண்பர்களுக்கு இனிய ஆங்கில புத்தாண்டு நல்வாழ்த்துக்கள்.
அட இப்படிலாம் கூட எழுதலாமா..
இது தெரியாம, நா என்னோட பிலாகுல ஒரு வாரமா எதுவுமே எழுதலியே.
வருக வருக. இட்லிக்குக் கொண்டாட்டம்தான் புது வருஷத்தில். ஓசியில் கடைய ஓட்ட மீண்டும் ஆள் கிடைத்து விட்டதால். :>
//வாசக நண்பர்களுக்கு இனிய ஆங்கில புத்தாண்டு நல்வாழ்த்துக்கள்.
உங்களுக்கு விளையாட்டாக இருக்கு. #ஒன்று தவிர எல்லாமே நடந்தாலும் நடக்கும். #ஒன்று ஏன் நடக்காது என்றால், நிலமெல்லாம் அவர்கள் கையில் இருக்கும்.
10 சட்ட மன்ற தொகுதியை வெற்றி பெற செய்யும் உடன் பிறப்புக்கு கலைஞர் குடும்பத்தில் அங்கம் வகிப்பார்கள்.
7th ஆலோசனை டாப் :-)
அதிக வோட்டு உள்ள குடும்பத்திற்கு ஆட்சி இல் பங்கு அல்லது ஸ்பெக்ட்ரம் பணத்தில் பங்கு தரலாம்
நீண்ட நாட்களுக்கு பின் எண்ட்ரி அட்டகாசம்...
முதல் செய்தி நெகிழ்வாக இருந்தது..
இரண்டாம் செய்தியில் “தல”க்கே அறிவுரை /அட்வைஸ் சொல்ற அளவுக்கு பெரிய ஆளாயிட்டீங்கன்னு நெனச்சா, கொஞ்சம் “பயமா” இருக்கு
இந்த மாதிரி கவிதைகள் படிப்பதற்கு நன்றாக இருக்கும்.
//"குடும்பம் என்பது பெண்களை, அவரது திறமைகளை முடக்கும் சிறையா
 கிரன்பேடி, பி.டி. உஷா இவர்கள் எல்லாம் குடும்பப் பெண்கள் இல்லையா
குடும்ப அமைப்பு தான் இந்தியாவின் பலம். விதிவிலக்கா சில குடும்பங்கள் இருக்கலாம் ஆனால் அதற்காக குடும்ப அமைப்பைக் குறை கூறுவது முற்போக்குவாதி, பெண்ணுரிமை தாதா என்ற “லேபில்” பெற்றுக் கொடுக்க உதவும்.
ஓ,ஓ, ப்ளாக்ல இப்படில்லாம்கூட எழுதி பேர்வாங்கலாமா
உழைப்பின் வர உறுதிகள் உளவோ
அறிஞர் அண்ணா வழி வந்த என் இனிய தமிழ் மக்களே ... இலவசத்தின் விலை பலர் வசமா ... உலக நியதி "Energy can neither be created nor destroyed, but it can only be transformed from one form to another", இந்த குறிக்கோளை நமது "இலவசம்" என்ற விவாதத்துக்கு எடுத்துகொள்வோம் என்றால் ஒருவருக்கு த்ரபடுகின்ற இலவசம் பலரின் உழைப்பின், பணத்தின் விலை ... உலக நியதி "Energy can neither be created nor destroyed, but it can only be transformed from one form to another", இந்த குறிக்கோளை நமது "இலவசம்" என்ற விவாதத்துக்கு எடுத்துகொள்வோம் என்றால் ஒருவருக்கு த்ரபடுகின்ற இலவசம் பலரின் உழைப்பின், பணத்தின் விலை, அந்த "இலவசம்" ஒரு ஆக்கபூர்வமான "கல்வியோ" அல்லது நல்ல வேலையோவாக இருந்தால் நன்று ஆனால் "கலர் டிவி" அல்ல
"உழைப்பின் வர உறுதிகள் உளவோ
அருமையான செய்தியை ("with very good humorous satire") சொல்லி, அனைவரையும் சிந்திக்க வாய்த்த அன்பு நண்பன் இன்பவிற்கு உளன் கலந்த நன்றி
, "மாச வரும்படி இரண்டாயிரம் ரூபாய் இலவசம்", எங்களுக்கே வாக்களியுங்கள்
 எல்லா சோம்பேறி வாக்கும் நமக்குதானே
உழைப்பின் வாரா உறுதிகள் உளவோ
அறிஞர் அண்ணா வழி வந்த என் இனிய தமிழ் மக்களே ... இலவசத்தின் விலை பலர் வசமா ... உலக நியதி "Energy can neither be created nor destroyed, but it can only be transformed from one form to another", இந்த குறிக்கோளை நமது "இலவசம்" என்ற விவாதத்துக்கு எடுத்துகொள்வோம் என்றால் ஒருவருக்கு த்ரபடுகின்ற இலவசம் பலரின் உழைப்பின், பணத்தின் விலை ... உலக நியதி "Energy can neither be created nor destroyed, but it can only be transformed from one form to another", இந்த குறிக்கோளை நமது "இலவசம்" என்ற விவாதத்துக்கு எடுத்துகொள்வோம் என்றால் ஒருவருக்கு த்ரபடுகின்ற இலவசம் பலரின் உழைப்பின், பணத்தின் விலை, அந்த "இலவசம்" ஒரு ஆக்கபூர்வமான "கல்வியோ" அல்லது நல்ல வேலையோவாக இருந்தால் நன்று ஆனால் "கலர் டிவி" அல்ல
"உழைப்பின் வர உறுதிகள் உளவோ
அருமையான செய்தியை ("with very good humorous satire") சொல்லி, அனைவரையும் சிந்திக்க வாய்த்த அன்பு நண்பன் இன்பவிற்கு உளன் கலந்த நன்றி
பெயர் சொல்ல விருப்பமில்லை said...
உங்கள் தளத்திற்க்கான வாசகர்களை அதிகமாக்க, உங்கள் பதிவுகளை தமிழ் உலகம் - இல் இணைக்கவும்.
//இவ்வளவு திறமைகள் இருக்குற ஒரு பெண்ணை 'தாலி'ங்கற கயித்த கட்டி, வீட்டுக்குளேயே கட்டிபோட்டுட்டேன்// அதுக்கும் தாலிக்கும் என்ன சம்மந்தம். இந்துக்களே இப்படி சுய சொறிதல் செய்தால் விஜய் டிவி காரன் தாலி பத்தி பேசாம என்ன செய்வான். பத்மா சுப்ரமனியம் கூட குடும்பத்தலைவி தானே. அவங்க சாதிக்கலையா மனைவியின் திறமையை மதித்து அவருக்கு பக்கபலமாக இல்லாத குற்றத்திற்கு தாலி மீது பழி போடுவானேன்.
எங்களை மாதிரி இளைஞர்களை கண்டுக்காம விட்டா எப்படி எங்க ஒட்டெல்லாம் வேண்டாமா சினிமா சான்ஸ் இல்லாத நடிகைங்கள்லாம் சும்மாத்தானே இருக்காங்க
இலவச பொங்கல் பொருட்களில் தி.மு.க., சின்னம் இடம் பெறுவது தவறு,'' இந்த பொங்கல் இனாம் பைகளை திருவோடு வடிவில் அமைத்து இருந்தால் அவர்களது எண்ணத்திற்கு பொருத்தமா இருக்கும். தமிழ் மக்கள் அனைவரும் இனாம் வாங்கி தின்னும் ஆண்டி பண்டாரம் தானே
யதிராஜ சம்பத் குமார் said...
இன்பாவின் வரவு நல்வரவாகட்டும். கலைஞருக்கு நல்ல யோசனைகள் :)
//தமிழ் மக்கள் அனைவரும் இனாம் வாங்கி தின்னும் ஆண்டி பண்டாரம் தானே///
///என்ன கேவலமான வார்த்தை படித்த மேல்தட்டு மக்களிடமிருந்து ////
படித்த அல்லது பணக்கார மேல்தட்டு மக்களின் வக்கிர புத்தி தான் இந்த இலவச ஒழிப்பு கோஷம். தான் தான் எல்லா வசதிகளையும் அனுபவிக்கவேண்டும். ஏழை மற்றும் நடுத்தர மக்கள் மின்சார வசதி, மின் விளக்கு , கிரைண்டர், கேஸ் அடுப்பு ,தொலைகாட்சி முதலான அத்தியாவசிய வசதிகளை பெறுவதை கண்டு பொறுக்க முடியாத மேல்தட்டு மக்களின் வக்கிர புத்தி தான் இந்த இலவச ஒழிப்பு கோஷம். மின்சாரம் கண்டுபிடிக்கப்பட்டு பல வருடங்கள் ஆகியும், மின் வசதி பெற இயலாத , வசதி இல்லாத மக்களுக்கு ஒத்தை மின் விளக்கு திட்டமும், இலவச கேஸ் அடுப்பு திட்டமும், தொலைகாட்சி திட்டமும், விவசாய பம்பு களுக்கு இலவச மின்சாரம் போன்ற நவீன வசதிகள் இந்த திட்டங்கள் இல்லாவிட்டால் இந்த குறுகிய காலத்தில் ஏராளமான மக்களை சென்றடைந்திருக்க முடியாது. லஞ்சம் ஒழிக என்று கோஷம் போடும் படித்த பணக்கார மேல்தட்டு மக்கள் தான் பெரும்பாலும் இலஞ்சம் வாங்கும் அல்லது கொடுக்கும் அதை வளர்க்கும் மக்கள் ஆவர். விவசாயிகளின் உழைப்பின் பலன் வேண்டும் அவர்கள் விளைவிக்கும் அரிசி, தானியங்கள் மற்றும் காய்கறிகள் வேண்டும் ஆனால் அதை விளைவிக்கும் விவசாயி மட்டு வண்டியில் செல்ல வேண்டும் , மண்ணெண்ணெய் அடுப்பில் வேகவேண்டும் ,பொழுது போக்கு தொலைக்காட்சி வேண்டாம் என்ற எண்ணத்துக்கு இப்போது வேட்டு வந்து விட்டது.விவசாயி எப்போதும் சமாளிப்பான். அரிசியும் உளுந்தும், பருப்புகளும் வாழை மற்றும் காய்கறிகளும் ( வெண்டைக்காய்,கொத்தவரங்காய், புடலை, அவரை கீரைகள் ) தன குடும்பத்துக்கு தேவையானவற்றை பயிரிட்டு கொள்ளும் ஆற்றல் உண்டு. பெரிய வெங்காயம் 100 ,ரூபாய் என்று அழ மாட்டான்.இன்னும் சில வருடங்களில் அரிசி மற்றும் காய்கறிகள் கிலோ ௧௦௦ ரூபாயிக்கும் மேலாகவும் மற்றவை பயமுறுத்தும் விலைக்கும் விற்கபோவது உறுதி.
எங்களுக்கும் காலம் வரும்: : படித்த அல்லது பணக்கார மேல்தட்டு மக்களுக்கு சோவும் சுப்பிரமணிய சா மியும் தான் அறிவாளிகள் என்ற எண்ணம். அவர்களின் அறிவால் ஏதும் மக்களுக்கு பயன் ஏதும் இல்லை. இடதுசாரிகளுக்கு ஜெயாவின் அடக்குமுறை மறந்த செலக்டிவ் அம்னீஷியா. ஜெயா கும்பலுக்கு கொள்ளை அடிக்க சான்ஸ் கிடைக்க வில்ல என்ற ஆதங்கம். கருணா கும்பலுக்கு கொள்ளை அடிக்க நல்ல சான்ஸ். இந்த அரசியல் வாதிகளில் ஏழை மக்களுக்கு ஏதேனும் வசதி பண்ண வேண்டும் என்ற எண்ணம் ( கொள்ளை அடித்தது போக ) உள்ளது. அடுத்த ஜெயாவின் ஆட்சியின் போது( வெற்றி பெற்றால்) பணக்கார மக்கள் சாப்பிட அரிசியும் காய்கறிகளும் கிடைக்காது , ரேஷன் அரிசியின் பலன் அப்போது தான் தெரியும். காய்கறிகளுக்கு பதில் மாத்திரையும் டானிக்கும் தான் சாப்பிட வேண்டும். ஏழை விவசாயி தனக்கு மட்டும் பயிரிட்டால் போதும் என்று இருந்து விடுவான். வெளி நாட்டிலிருந்து வாங்கும் பழங்களும் ,வெளி நாட்டு காய்கறிகளும் பணக்கார மக்களின் வீட்டில் கொலுவிருக்கும் . அரசு கேசுக்கு தரும் சப்சிடி கண்ணுக்கு தெரியாது.
எச்சரிக்கை: நான் ஒரு பார்ப்பான்
எந்தப் பார்ப்பான் குடித்து சாலையில் உருண்டு கிடக்கிறான் - சொல்லுங்கள் பார்க்கலாம். நம் குடிவாழ உயிர் கொடுத்துப் போரா டிய இயக்கம் என்ற முறையில் நம் குடிகள் குடியால் கொலை களத்திற்குச் செல்லுகிறதே என்ற வேதனையுடன் மது விலக்ககைக் கையில் எடுத்துக்கொண்டு இருக்கிறது. - நன்றி விடுதலை
தமிழகத்தில், பா.ஜ.,வை அறிமுகப்படுத்தியதே, ஜெ.,தான். மோடியை பற்றி அவர் இதுவரை எதுவும் பேசவில்லை; அதனால், நாங்களும் பேசமாட்டோம். - செந்தில்
( துக்ளக் கார்ட்டூன் )
புதிய டாப் - 10
நண்பன் +- 3 இடியட்ஸ்
7 ஆம் அறிவு 5.75
கல்விப் பூ காமராஜ் மலர்ந்த நாள்
சிங்களத் தீவினுக்கோர் பாலம் அமைப்போம்
முதலிரவுக் கதை - எழுதியவர்
நம் நாடு - "நாம்" மாநாடு
தற்காப்பு உணர்வோடு ஒரு தலையங்கம்.
வாலி(ப) சகாப்தம் - எ.அ.பாலா
குருபீடம் - வாசிப்பனுபவம் - சுபத்ரா ( பகுதி -2 )
போலிடோண்டு - குமுதம் ரிப்போர்ட்டர் கட்டுரை
கல்விப் பூ காமராஜ் மலர்ந்த நாள்
சிங்களத் தீவினுக்கோர் பாலம் அமைப்போம்
முதலிரவுக் கதை - எழுதியவர்
நம் நாடு - "நாம்" மாநாடு
இட்லிவடை பேட்டி - கல்கி
மேற்கு மாம்பலத்தில் தியாகராஜ ஆராதனை - ரோமிங் ராமன...
சன்டேனா இரண்டு (30-01-11) செய்திவிமர்சனம்
இரண்டு படங்கள் சில செய்திகள்
தினந்தோறும் வாங்குவேன் இதயம்...- ஜெயஸ்ரீ கோவிந்தரா...
சன்டேனா இரண்டு (23-01-11) செய்திவிமர்சனம்
இரு துளிகள் - இன்று போலியோ தினம்
துக்ளக் 41 ஆண்டுவிழா - வீடியோ
சென்னை புத்தகக் கண்காட்சி - பன்னிரண்டாம் படி சரணம்...
சன்டேனா இரண்டு (16-01-11) செய்திவிமர்சனம்
சென்னை புத்தகக் கண்காட்சி - குறிப்புகள் பதினொன்று
துக்ளக் 41 ஆம் ஆண்டு விழா - ஸ்பெஷல் கவரேஜ்
சென்னை புத்தகக் கண்காட்சி - பத்துக்குள்ளே ஒரு நம்ப...
ரெண்டா...யிரம் நாலா...யிரம் ஆறா...யிரம் - ப்ரியா க...
சென்னை புத்தகக் கண்காட்சி - நவகிரகம்
சென்னை புத்தகக் கண்காட்சி - எட்டாம் நாள்
புத்தகக் கண்காட்சி - ஏழாம் உலகம்
பெங்களூர் சமஸ்க்ருத புத்தகக் கண்காட்சி - ஸ்ரீகாந்த...
சென்னை புத்தகக் கண்காட்சி - ஆறு மனமே ஆறு
சன்டேனா இரண்டு (9-1-11) செய்திவிமர்சனம்
சென்னை புத்தகக் கண்காட்சி - ஐந்தாம் படை
சென்னை புத்தகக் கண்காட்சி -நாலு பெண்ணுங்கள்
சென்னை புத்தகக் கண்காட்சி - மூன்றாம் பிறை
சென்னை புத்தகக் கண்காட்சி - ரெண்டாம் நாளிலிருந்து ...
சென்னை புத்தகக் கண்காட்சி - தொடங்கியது தேரோட்டம்
தோள்சீலைக் கலகம் - நூல் வெளியீட்டு விழா
சன்டேனா இரண்டு (2-1-11) செய்திவிமர்சனம்
அரசியல் (1027) செய்தி (459) சினிமா (381) நகைச்சுவை (329) கட்டுரை (296) செய்திகள் (251) செய்திவிமர்சனம் (221) பேட்டி (176) இட்லிவடை ஸ்பெஷல் (148) விளையாட்டு (148) செய்தி விமர்சனம் (130) பத்திரிக்கை (130) விமர்சனம் (130) அறிவிப்பு (127) விருந்தினர் (119) ஆன்மிகம் (110) பாடிகாட் முனீஸ்வரனுக்கு கடிதம் (109) தேர்தல்2009 (99) இன்பா (94) பத்திரிகை (89) அஞ்சலி (80) அறிக்கை (77) யதிராஜ சம்பத் குமார் (74) படம் (56) எ.அ.பாலா (52) சமுதாயம் (51) பேச்சு (51) புதிர் (45) வீடியோ (44) தேர்தல் 2011 (42) அனுபவம் (39) வாழ்த்து (37) போட்டி (35) தேர்தல் 2014 (34) வாக்கெடுப்பு (33) ஹரன்பிரசன்னா (31) கவிதை (30) ஆங்கிலம் (29) உதவி (28) டிவி (26) புத்தகம் (24) கார்டூன் (23) எழுத்தாளர்கள் (22) உள்ளாட்சித் தேர்தல் (21) அறிவியல் (20) தொடர் (20) ராசிபலன் (20) இட்லிவடை-பதில்கள் (18) புத்தக கண்காட்சி - 2008 (18) புத்தகவிமர்சனம் (18) இலக்கியம் (17) சினி்மா (16) சிறந்த கட்டுரை (16) மொக்கை (16) WC2011 (15) ஜெய் ஹனுமான் (15) புத்தககண்காட்சி-2011 (15) விளம்பரம் (15) இசை (14) பத்ரி (13) குழந்தை வளர்ப்பு (12) விடியோ (12) கருத்து (11) டாக்டர் பிரகாஷ் (11) லலிதா ராம் (11) கார்ட்டூன்ஸ் (10) சமூகம் (10) சுபத்ரா (10) செய்தி. (10) நச் பூமராங் (10) பிராமணன் (10) மருத்துவம் (10) இட்லிவடை 9-ஸ்பெஷல் (9) ஓசி விளம்பரம் (9) டைப்ரைட்டூன் (9) நோ கமெண்ட்ஸ் (9) பத்திரிக்கை விஷமம் (9) ப்ரியா கதிரவன் (9) ஆடியோ (8) பதிப்பகங்கள் (8) கூகிள் (7) சோ (7) பாரதி மணி (7) விஸ்வாமித்ரா (7) கடிதம் (6) கடுகு (6) கேள்வி பதில் (6) சங்கர் (6) சிறுகதை (6) பதிப்பகம் (6) போட்டுத்தாக்கு (6) முனி மலர் (6) மொழிபெயர்ப்பு (6) இட்லிவடை 10-ஸ்பெஷல் (5) சுமதி (5) ஜெயக்குமார் (5) தேர்தல் (5) நாடகம் (5) வர்த்தகம் (5) அநங்கன் (4) ஜெயஸ்ரீ (4) டாப் 10 (4) டிவி் (4) துக்ளக்-40 (4) துக்ளக்-42 (4) பார்ப்பனீயம் (4) புத்தககண்காட்சி-2010 (4) மிளகாய் பொடி (4) வலைப்பதிவு (4) ஒலிப்பதிவு (3) கதை (3) டாக்டர்.பிரகாஷ் (3) தீவிரவாதம் (3) தேர்தல் 2016 (3) நடிகர்கள் (3) நன்றி பதிவு (3) நிகழ்ச்சி தொகுப்பு (3) படங்கள் (3) புத்தகக்கண்காட்சி-2013 (3) பொருளாதாரம் (3) வாலி (3) விஜயகாந்த் (3) AA (2) FB (2) ஃபேஸ் புக் (2) உலகம் (2) காமெடி (2) சமையல் குறிப்பு (2) சர்ச்சை (2) ஞாநி (2) டமிலன் (2) துக்ளக் (2) துக்ளக்-41 (2) துக்ளக்-43 (2) பட்ஜெட் (2) பா.ரா (2) பாட்டு (2) பால் ஹனுமான் (2) பீட்டா (2) புத்தககண்காட்சி-2012 (2) பொது (2) வடை-வட்டம் (2) விலங்குகள் (2) வேதநாராயணன் (2) அன்னா (1) அருண் வைத்யநாதன் இட்லிவடை 9-ஸ்பெஷல் (1) இட்லிவடை (1) இணையம் (1) இரங்கல் (1) இரா.முருகன் (1) இலவசம் (1) உலகசெய்தி (1) எல்லே ராம் (1) எஸ்.வி.சேகர் (1) ஓவியம் (1) கிஅஅஅனானி (1) சங்கீதம் (1) சும்மா ஒரு சர்வே (1) சேது (1) தமிழ்ரோபோ (1) துக்ளக்-44 (1) தேர்தல் 2012 (1) நந்தி (1) நாட்டு நடப்பு (1) நேசமுடன் (1) பங்குசந்தை (1) பயணம் (1) புத்தக அலமாரி (1) புத்தக கண்காட்சி - 2014 (1) புத்தக கண்காட்சி - 2016 (1) புத்தககண்காட்சி-2007 (1) புத்தககண்காட்சி-2009 (1) புத்தககண்காட்சி-2015 (1) புத்தகக்கண்காட்சி-2014 (1) பெரியார் (1) மற்றவை (1) லக்கி (1) லாரன்ஸ் (1) வயது வந்தவர்களுக்கு (1) வரலாறு (1) வாசகர் கடிதம் (1) வாசகர் விருப்பம் (1) விழா (1) விவசாயம் (1) விவாதம் (1) ஸ்ரீகாந்த் (1) ஸ்ரீகாந்த் மீனாக்ஷி (1)
அறிவிப்பு ( கொஞ்சம் பழசு )
இட்லிவடை எந்த குழுமத்திலும், கருத்து களத்திலும் அங்கத்தினர் இல்லை. இருந்தால் அது நான் இல்லை :-) ( என் ஐடி: idlyvadai, idlyvadai2007 மட்டும் தான் ) மற்ற ஐடிக்கள் என்னுடையது அல்ல. அதே போல் எந்த பதிவிலும் கமெண்டும் போடுவதில்லை.
பெயர் காரணம்: தமிழர்களை நம்பி வைத்த பெயர்.
நிஜ காரணம்: ஹி ஹி. வேறு என்ன பயம் தான்
பிறந்தது, வளர்ந்தது: பிறந்தவுடன் வெந்தேன் வளர்ந்தேன்.
காரணம்: ·பிரைடு இட்லி, வடைகறி ஆக விருப்பமில்லை
நிரந்திர பொழுது போக்கு: அச்சு பிச்சு பதிவுகள்
தற்போதைய பொழுதுபோக்கு: அரசியல் பதிவுகள்
நிரந்திர நண்பர்கள்: சட்னி, சாம்பார்
நிரந்திர கூட்டணி : ஓட்டை வடை
பிடித்த புத்தகம்: சமைத்து பார் ( அல்லையன்ஸ் பதிப்பகம் )
அடிக்கடி செல்லும் ஸ்தலம்/தளம்: முருகன் இட்லிகடை
முணுமுணுக்கும் பாடல்: எல்லோரும் மாவாட்ட கத்துக்கிடணும்
ஆர்டர்களுக்கும் (ஆட்டோஅனுப்புவதற்கும்) : idlyvadai@gmail.com, idlyvadai2007@gmail.com


தலித் பண்பாட்டு அரசியலில் ராஜ்கெளதமன்

தமிழ்ச் சமூக வரலாற்றில் வண்ணார்
தீண்டப்படாதவர்களுக்கான பர்தோலி திட்டம் பற்றி சிரத்தானந்தர்
புத்தர்கால சமூக, சமய, வரலாற்றுப் பின்புலங்கள்
ஆதிதிராவிட மக்களின் விடுதலைப் போராளி - அயோத்திதாசர்
சேலத்தில் கூடிய கழகச் செயலவை முடிவுகள்
இனவரைவியல் நோக்கில் தமிழர் உணவுகளில் பசுவின் பங்களிப்பும் அரசியலும்
ஸ்டெர்லைட் ஆலையை மீண்டும் திறக்க சதி செய்யும் வேதாந்தா
மசூதி இடிப்பை காந்தி ஆதரித்தாரா
அடிப்படையான பத்து கேள்விகளுக்கு அறிவியல் விளக்கம்
இந்திய அரசியலில் அதிசய மனிதர்
வி.பி. சிங்கின் சுயமரியாதை முழக்கம்
வி.பி.சிங் பதினொரு மாதங்களில் பதித்த சாதனைகள்
வெளியிடப்பட்டது: 15 ஏப்ரல் 2018
தலித் பண்பாட்டு அரசியலில் ராஜ்கெளதமன்
"காரல் மார்க்ஸிடம் என் அப்பாவைத் தேடினேன். அவர் தான் எனக்கு எப்போதும் மிகவும் நெருக்கமானவர் .." - ராஜ்கெளதமன்
கோட்பாடுகளைக் கொண்டு இலக்கியத் திறனாய்வு செய்வது என்பது ஒரு வகை. இலக்கியத்திலிருந்து கோட்பாடுகளை உருவாக்குவதும் அடையாளம் காண்பதும் முன்னெடுப்பதும் இன்னொரு வகை. முதல் வகை திறனாய்வு பண்டிதர்களின் கைவரிசை. இரண்டாவது வகை திறனாய்வு கோட்பாடுகளுக்குள் இலக்கியத்தின் படைப்பு தளம் அடங்குவதில்லை என்பதில் ஆரம்பிக்கிறது.
ராஜ் கெளதமன் அவர்கள், தனிமனிதனின் அனுபவத்தில் சமூகத்தின் எதிரொலியை அடையாளம் கண்டு அதற்கான பின்புலத்தை பண்பாட்டு அரசியல் தளத்தில் முன்னெடுத்து செல்பவர். இளங்கலையில் விலங்கியல் படித்தவர் ராஜ் கெளதமன். இப்பின்புலம் இலக்கிய திறனாய்வுகளில் தொழில்நுட்ப பார்வையாக விரிவடைந்திருக்கிறது.
பகுத்தல், அதை ஒரு வகையாக தொகுத்தல். தொகுத்ததை வைத்துக்கொண்டு அவர் வந்தடையும் புள்ளி .. அவருடைய மொத்த எழுத்துகளும் இந்த வகைக்குள் அடங்கும். மிக நுண்ணியப் பார்வை குறுக்குவெட்டுத் தோற்றம் என்று சங்க இலக்கியம் முதல் நவீன இலக்கியம் வரை அவரால் இக்கோட்டில் பயணிக்க முடிகிறது.
கல்லூரி பேராசிரியராக பணியாற்றிய கல்வியாளர், இலக்கிய படைப்பாளர், சமூக சிந்தனையாளர், மிகச்சிறந்த இலக்கிய ஆய்வறிஞர், நவீன இலக்கியத்தின் விமர்சனக்கலையில் தனித்துவமானவர், மிகச்சிறந்த மொழிபெயர்ப்பாளர், கட்டுரையாளர் என்று விரியும் அவருடைய இலக்கிய பரப்பளவு வாசகனை மிரட்டுகிறது.
ஆகோள் பூசலில் ஆரம்பித்து பெருங்கற்கால பாணர் சமூகத்தை முன்வைத்து அவர் பேசும் உடன்போக்கு, எப்படி நிலவுடமை சமூகத்தில் தூற்றுதலுக்குரியதாக மாற்றம் பெறுகிறது என்பதை ஆதாரங்களுடன் எடுத்துரைப்பார். தமிழரின் நாகரிகம் எதை அடிப்படையாகக் கொண்டது என்று இதுவரை அரசும் அதிகாரமும் அவை சார்ந்த கல்வி நிறுவனங்களும் எதை எல்லாம் கற்பித்து வந்தனவோ அவற்றை மறுதலிக்கிறார்.
"தமிழரின் நாகரிகம் சேர சோழ பாண்டிய/முருகன், சிவன் திருமால் சார்ந்ததாக இல்லாமல் மூதாதையாரை வழிபட்ட - நெல் பாசனம் செய்த - கால்நடை வளர்த்த - வேட்டையாடிய - பாணர் கூத்தர் கலைகளில் சடங்குகளைச் செய்த - இயற்கையாய்க் கிடைத்த அரிய கற்களை மெருகூட்டித் தொலைதூர இடங்களில் வாணிபம் செய்த சின்னங்களையும் , தமிழ் எழுத்துக்களையும் பதிவு மற்றும் சாசனங்களை எழுதப் பயன்படுத்திய - பெருங்க்கற்கால - பெருங்கற்படை இனக்குழு நாகரிகத்திலிருந்து உருவானது என்பது வெளிச்சத்திற்கு வரத் தொடங்கி விட்டபிறகு மெளனமாகிவிட்டார்கள்" என்பார் ராஜ் கெளதமன். (கலித்தொகை-பரிபாடல் ஒரு விளிம்புநிலை நோக்கு)
புராதனமான இனக்குழு சமூகமும் அதன் பண்பாடும் வளர்ந்து வந்த வேளாண் சமூக அமைப்பால் மாறுதலுக்குள்ளாகி, குழுச்சமூகத்தின் குழு மற்றும் குருதி உறவுகள் சார்ந்த மதிப்பீடுகள் பலவும் புதிய நிலக்கிழமையின் சொத்துறவுகள் சார்ந்த பொருள்சார் மதிப்பீடுகளாக நிறமாற்றமடைந்தன. வேளாண் நாகரிகத்தின் செல்வமும் உடைமையும் பெருகப் பெருகப் பழைய குழுச்சமூக உறவுகளின் உணர்ச்சிகரமான மனித இணக்கமானது பொருள் மற்றும் பயன் சார்ந்த உறவுகளாக மாறின.
அதனால் தான் புறநானூறு (76)
ஒருவனை ஒருவன் அடுதலும் தொலைதலும்
என்று இருத்தலை மட்டுமே முன்னிலைப் படுத்துகிறது. இம்மாற்றங்கள் சங்க இலக்கிய காலத்திலேயே ஆரம்பித்துவிட்டன என்பதை பாட்டும் தொகையும் தொல்காப்பியமும் தமிழ்ச்சமூக உருவாக்கமும் என்ற நூலில் விளக்குவார்.
சங்க இலக்கியத்தில் காணப்படும் அரிதினும் அரிதான குறிப்புகளை தன் ஆய்வுக்கட்டுரைகளில் வெளிச்சத்திற்கு கொண்டு வந்திருக்கிறார்.
கற்பு எனப்படுவது கரணமொடு புணர,
கொளற்கு உரி மரபின் கிழவன் கிழத்தியை,
கொடைக்கு உரி மரபினோர் கொடுப்ப, கொள்வதுவே.
கொடுப்போர் இன்றியும் கரணம் உண்டே,
புணர்ந்து உடன் போகிய காலையான.
மேலோர் மூவர்க்கும் புணர்த்த கரணம்
கீழோர்க்கு ஆகிய காலமும் உண்டே
'பொய்யும் வழுவும் தோன்றிய பின்னர்,
ஐயர் யாத்தனர் கரணம்' என்ப.
கற்பு என்ற பாகுபாடு "கரணம்" என்ற திருமணத்தின் மூலமே உருவானதை தொல்காப்பியம் உறுதி செய்கிறது. ஆனால் மேலோர் மூவருக்கும் உரிமையாக இருந்த மணச்சடங்கு கீழோருக்கு அதாவது சூத்திரர்களுக்கு எப்போது உரிமையானது என்று சொல்லும் தொல்காப்பிய விளக்கங்கள் சங்கப்பாடல்களில் காணப்படவில்லை என்று உறுதி செய்கிறார்.
ஆனால் அகப்பாடல் 256ல் ஒரு பெண்ணுடம் களவு வாழ்க்கை வாழ்ந்தவன் பின்னர் "அவளை அறியவில்லை" என்று பொய் சொன்னதால், கள்ளூர் மன்றத்தார் சாட்சிகளை விசாரித்து அவனுக்குத் தண்டனை வழங்கிய தகவலை - அரிதினும் அரிதான செய்தியை அறியத்தருகிறார். (பாட்டும் தொகையும். தொல்.கா. மும் தமிழ்ச்சமூக உருவாக்கமும்)
பாணர் மரபு உணவு மற்றும் பாலியல் நுகர்ச்சித் தேடலைத் தனது நாகரிகமாகக் கொண்டியங்கிய இனக்குழு வாழ்வின் நிலைபேற்றுக்கு இன்றியமையாத உலகியல் அறிவினை அந்த இனக்குழுவின் அறிவுக்களஞ்சியமாக தொகுத்து வைத்திருந்தது. புராதனமான பாணர் வாய்மொழி மரபு சார்ந்த பாடல்களின் எச்சங்களைப் புலவர் மரபு சார்ந்த அக- புற திணை இலக்கியக்களில் காணமுடியுமா  என்ற கேள்வியை முன்வைத்து எதிர்கால ஆய்வுக்கான இன்னொரு சாளரத்தை திறந்துவிடுகிறார் ராஜ்கெளதமன்.
மலை சுனை மரம் என்று இயற்கையை வழிபட்ட தமிழ்ச்சமூகத்தில் கோவிலின் மூலவடிவம் எப்படி உருவானது என்பதை போகிற போக்கில் சங்க காலத் தமிழ்ச் சமூகத்தில் கடவுள் உருவாக்கம் என்ற கட்டுரையில் பேசி இருக்கிறார். அகம் 167. ஓர் ஊர் மன்றத்தில் நெடுஞ்சுவர் மேல் விட்டம் அமைத்து வைக்கோல் போரால் கூரை வேய்ந்து அதனுள்ளெ "ஏழுது அணி கடவுள்" ஓன்று நிறுவி அதன் முன்னால் பலிபீடம் அமைத்து திண்ணையை மெழுகி ஒழுகு பலி ஊட்டினர் ஊரார் என்ற வரிகளை முன்வைத்து கோவிலின் மூலவடிவம் உண்டான மூலக்கதையை தெரிவிக்கிறார்.
ராஜ்கெளதமனின் ஆய்வுக்கட்டுரைகளுக்கு அவர் தரும் அடிக்குறிப்புகள் ஆய்வு கட்டுரைகளுக்கு மட்டுமின்றி வாசகனுக்கும் எதிர்காலத்தின் ஆய்வாளர்களுக்கும் மிகவும் முக்கியமானவை.
பதிற்றுப்பத்து ஐங்கூறுநூறு - சில அவதானிப்புகள் என்ற நூலில் சேர மன்னனின் மனைவியர் சோழ பாண்டிய மன்னர்களின் அரசியரை விட அதிகமாகவே புகழப்பட்டிருக்கிறார்கள் என்பதை விளக்கி, சேர நாட்டின் சமூகம் தாய்வழிச் சமூகமாக இருந்ததன் எச்சமாகவே அதை அடையாளம் காட்டுவார்." பெண்ணின் உடல் உறுப்பையும் அவளது தெய்வீக கற்பையும் இணைத்துப் பாடுவது ஒரு வாய்ப்பாடு போலப் புலவர் மரபில் இருந்தாலும் கபிலன், வாழியாதனைப் பாடியபோது, "அவன் மனைவியின் பூண்கள் அணிந்த இளமுலைகளையும், வரிகள் உடைய அல்குலையும், மலர்ந்த நோக்கையும், மூங்கில் தோளையும் வருணித்தப் பின், "காமர் கடவுளும் ஆளும் கற்பு" என்று அவளுடைய பாலியல் ஒழுக்கத்தின் சிறப்பை கடவுளே ஆள்வதாக பாடியுள்ளார் என்று எடுத்துக்காட்டும் போது இன்றும் அப்பாடலும் வருணனையும் ஆச்சரியமூட்டுகிறது.
அரசனின் மனைவியை ஓர் அயலானாக இருக்கும் புலவன் இம்மாதிரி பாலியல் உறுப்புகளின் அழகை சிலாகித்து வருணனை செய்ய முடியுமா அல்லது இன்றும் சேரமகளிர் மார்பை மறைக்கும் தாவணி அணியாமல் முண்டு அணியும் கலாச்சாரத்துடன் இருப்பதைக் கொண்டு பாலியல் பார்வையின் வேறுபாடுகளைப் புரிந்துணர்ந்து கொள்வது சாத்தியமா என்ற கேள்வி வாசகனுக்கு எழுகிறது.
சரித்திர வரலாறு கற்காலம், இனக்குழுக்களின் காலம், சிற்றரசுகளின் காலம், பேரரசுகளின் காலம் என்றெல்லாம் கடந்த காலத்தைப் பிரித்து வகைப்படுத்தி ஆய்வு செய்திருக்கிறார்கள். ஆனால் ராஜ்கெளதமன் இறைச்சிக்காலம், மரக்கறி காலம், பட்டினிக் காலம் என்று பிரிப்பதும் அதற்கு அவர் சொல்லும் காரணங்களும் பகடியின் உச்சம் என்றுதான் சொல்ல வேண்டும்.
அவருடைய தன்வரலாற்று நாவலில் அவர் சித்தரிக்கும் அப்பா, அம்மா மரபான தாய் தந்தை பாசவலையிலிருந்து வேறுபட்டவர்களாகவே இருக்கிறார்கள். அதிலும் குறிப்பாக அவர் தந்தை, . ஒரு சாதாரண வாய்ச்சண்டையாகத் தொடங்கும் மோதலில் பெற்ற மகனுடைய விதைகளைப் பிடித்து அழுத்தி நசுக்கிவிட கைநீட்டுகிற ராணுவ வீரரான தந்தையின் தோற்றத்தை மறக்க முடியவில்லை. அவரே தன் மகன்மீதிருக்கிற ஆத்திரத்தை அவன் சேர்த்துவைத்திருக்கிற புத்தகங்களையெல்லாம் எடுத்துக் குவித்துக் கொளுத்திவிடுகிற சுபாவத்தைத் தாங்கிக்கொள்ளவும் முடியவில்லை. ஆனால் இதே தந்தைதான் விடுதியில் தங்கிப் படிக்கிற மகனைக் குதிரைவண்டியில் சென்று பார்த்து என்ன பேசுவது என்று தெரியாமல் தலையைத் தடவிக்கொடுத்துவிட்டு ஐந்து ரூபாய்த்தாளைச் சட்டைப்பைக்குள் அழுத்திவிட்டு வருகிறார்.
தாயின் அக்கறையின்மை, பாராமுகம்.. இக்கருத்துகளில் அவர் இன்றும் மாறவில்லை.
அண்மையில் என் முகநூல் பதிவு ஒன்று -
30/3/18 அம்மாவின் சிலுவை என்ற கவிதைக்கு அவருடைய பின்னூட்டம்-
"அம்மாவின் ஆளுமை இப்படியெல்லாமிருக்குமென இப்போதுதான் தெரிகிறது.எனக்கு என் தாயினுடைய இராணுவக் கணவனையே தெரியும்.நன்றி." ஒரு மனிதனாகவும் ஒரு படைப்பாளனாகவும் அவருடைய சில தழும்புகள் இன்னும் ஆறவில்லை.
அத்தழும்புகள் தனிப்பட்ட வாழ்வு சார்ந்தோ அல்லது சாதியப்படிநிலையில் ஒரு படித்த கல்லூரி பேராசிரியர், அறிவுஜீவி இச்சமூகத்தில் எதிர்கொண்ட சாதிமுகம் சார்ந்த அனுபவங்களாகவோ வெளிப்பட்டுக் கொண்டிருக்கின்றன. ஆனால் இந்த அனுபவங்களையும் அவர் அழுதுகொண்டோ அல்லது வேதனையுடனோ சொல்பவரில்லை.
"புதுமைப்பித்தன் எனும் பிரம்மராக்ஷ்ஸ் ' புத்தகத்தில் புதுமைப்பித்தனைப் பற்றி ராஜ்கெளதமன் "எதைப்பற்றி எழுதினாலும் புதுமைப்பித்தனிடம் முண்டியடித்துக் கொண்டு வருவது நகைச்சுவைதான். இது கேலி, கிண்டல், பகடி, விகடம், எள்ளல் என்று பலபடியாக வெளிப்படும். அவருடைய கிண்டலுக்கு ஆளாகத நபர்களே கிடையாது, அவர் உட்பட" என்று சொல்லுவார். அவர் புதுமைப்பித்தனுக்கு சொன்னது அவருக்கும் பொருந்தும். அவருடைய ஆய்வு கட்டுரைகளில் கூட வெளிப்படும் கேலி, கிண்டல் , எள்ளல் தொனி அவருடைய தனித்துவம்.
அண்மையில் அவருக்கு விளக்கு இலக்கிய அமைப்பின் புதுமைப்பித்தன் விருது - வழங்கப்பட்டது. பொதுவாக அவர் விருதுகளை விரும்புவதில்லை. அவருக்கு விருது கொடுத்தால் அவர் ஏற்றுக்கொள்வாரா என்று கூட சிலர் நினைக்கிறார்கள். அண்மையில் அவரை சந்தித்தேன். அத்தருணத்தில் அவர் வாங்கிய முதல் விருது என்ற பேச்சு வந்தப்போது அவர் உடனே சொன்னார் "இல்லை இல்லை.. இது நான் வாங்கிய இரண்டாவது விருது
எப்போது முதல் விருது வாங்கீனீர்கள் என்ற கேட்டவுடன் "அப்போது நான் மூன்றோ நாலோ படித்துக் கொண்டிருந்தேன். ஒரு கயிற்றில் மிட்டாய்களைக் கட்டித் தொங்க விட்டிருப்பார்கள். அக்கயிற்றை மேலும் கீழுமாக அசைப்பார்கள். எங்கள் கைகள் இரண்டையும் பின்பக்கமாகக் கட்டியிருப்பார்கள். நாங்கள் குதித்து குதித்து அந்த மிட்டாயை வாயால் கவ்வி பிடிக்க வேண்டும்... அப்போட்டியில் நான் ஜெயிச்சிட்டேன். நான் வாங்கிய முதல் விருது அதுதான்..
அவரும் நானும் சுற்றி இருந்தவர்களும் வாய்விட்டு சிரித்தோம். ஆனால், இது வெறும் கதையல்ல. இக்கதைக்குள் பல செய்திகள் இருக்கின்றன. பல விருதுகளின் கதைகளும் இதற்குள் அடக்கம்தானே
அவருடைய நாவல்கள் சுயசரிதையாகவும் பரந்து பட்ட ஒரு காலத்தில் ஏற்பட்ட சமூக மாற்றங்களையும் அதனால் ஏற்படும் அக புற போராட்டங்களையும் உள்ளடக்கியது. அவருடைய மொழியாக்கங்கள் தனித்த இன்னொரு ஆய்வுக்குரியன.
ராஜ்கெளதமன் முன்வைக்கும் சில ஆய்வு முடிவுகள் கவனிக்கதக்கவை.
* தமிழ்ச் சமூகத்தின் பெருமைமிகு பண்பாட்டுக் கூறுகளை அடித்தட்டு மக்களான பாணர் விறலியர் பாடல்களிலிருந்தும் சடங்க்குகளிலிருந்தும் புலவர் மரபு பெற்றது .
* அச்சமூக மாற்றம் அதிகார வர்க்கத்தையும் ஆட்சியாளர்களின் விதிகளையும் கவனத்தில் கொண்டு வளர்சிதை மாற்றங்களுக்குள்ளாகியது.
* தலித்திய இலக்கியத்தின் அழகியல் என்பது மாற்றம், புரட்சி, கலகம் ஆகியவற்றை சார்ந்தது.
* அறிவுஜீவி இலக்கியக்காரர்களுக்கு தலித் இலக்கியம் பிரச்சாரமாக தோன்றலாம். அவர்கள் பரவசப்படுகிற இலக்கியத்தில் மிகவும் தந்திரமாக அரசியல் பிரச்சாரம் செய்யப்பட்டிருக்கும். ஆனால் தலித் விடுதலை இலக்கியத்தில் இப்படி மேட்டிமைத்தனமான தந்திரம் இருக்காது.
- புதிய மாதவி, மும்பை
வார்த்தை ஜாலங்களற்ற மிக இயல்பான,தன்னுறுதியான
கணிப்பு.வரவர உங்கள் எழுத்துக்கள் இலக்கிய வகையமை
களை ஊடறுக்கின்ற-அவற ்றுக்கிடையிலான வரப்புக்களை
(1.இறைச்சிக்காலம்.2.பட்டினிக்காலம்.3.தாவர உணவுக்காலம்.4.ம ாட்டிறைச்சிக்கா லம்-அறிவியல்) என்று
——-உங்கள ் மதிப்பீட்டிற்கு மிக்க நன்றி.


கலைவேந்தன் கவிதைகள்...!: நட்பென்பது யாதெனின்.......!

நான் நலம் நீ நலமா
பதிந்தது கலைவேந்தன் நேரம் 9:41 PM
இந்த வலைப்பூவின் பதிவுகள் அனைத்தும் காப்புரிமை செய்யப்பட்டுள்ளது.,
பதிந்தவைகள் சில உங்கள் பார்வைக்கு..
 மேகம் முட்டும் வானுக்கென்றும் எல்லை இல்லை இங்கே தாகம் தீர்க்க மட்டும் எண்ணும் மேகக்கூட்டம் அங்கே வேகம் இன்னும் ...
குடியரசுதின வாழ்த்து.. எத்தனையோ கோடிக்கு கணக்கு சொன்னாங்க அத்தனையும் வெளிநாட்டில் இருக்குதுன்னாங்க பத்தாத கோடிக்கு வக்கு இல்லையே எ...
காதல் - சில குறிப்புகள்..
1.வாழ்வும் இறுதியும்.. அன்றோரு நாள் நெற்றியில் குங்குமமும் விபூதியும் ஒன்றின் கீழ் ஒன்றாய் அணிந்து இறைவழிபாட்டுக்கென கறை படா வெள்...
குருடர் படித்த யானை.. பழங்கதை யொன்றினைப் படைத்திட எண்ணினேன். விழவிழ எழுமொரு வித்தினைக் கூறுவேன்.. முன்னொரு காலம் குருடர்கள் நால்வராம் அன்னவ...
 1. ஒருநாள் உன்னோடு வாழ்ந்தாலே போதும்.. ஓராயிரம் சொர்க்கம் ஓடிவந்து சேரும்
 என் தாலாட்டுக்கு கருப்பொருளாய் வாய்த்தவளே கண்ணே கருமணியே நீ கருவாய் இருக்கையில் ஒரு வாய் உண்ணம...
ஒரு தமிழனின் கைரேகைப் பலன்கள்.
கடுமையான உழைப்பினால் உன் ஆயுள் ரேகை அழிந்தது....... அரசியல் வாதிகளின் ஆரவாரப் பேச்சுக்கு கை தட்டியே உன் அதிர்ஷ்ட ரேகை கலைந்தது...... ...
Monday, July 25, 2011 கதம்ப உணர்வுகள் மஞ்சு ( http://manjusampath.blogspot.com/) அவர்களின் அன்பு அழைப்பிற்கிணங்க முத்தான மூன்று முடிச்...
ஈன்றெடுத்து ஆண்மையை சான்றோனாக்கும் பெண்மையை--- இட்டழைக்கும் போதெல்லாம் கட்டிலுக்கு வந்து நிற்கும் அந்த கட்டழகுப் பெட்டகத்தை--- சுட்டி...
வேர்:கும்பகோணம் விழுது: புது தில்லி, India
தமிழ்ஆர்வமுள்ள எவரும் என்னைத் தொடர்பு கொள்ளலாம்